ไทม์ไลน์ของเฉลียง

## **วันเกิด 🗓️**

### **พ.ศ. 2496**

* สมชาย ศักดิกุล เกิดเมื่อวันที่ 10 พฤศจิกายน พ.ศ. 2496 ที่จังหวัดพระนครศรีอยุธยา

### **พ.ศ. 2503**

* วัชระ ปานเอี่ยม เกิดเมื่อวันที่ 13 เมษายน พ.ศ. 2503 ที่กรุงเทพฯ
* ประภาส ชลศรานนท์ เกิดเมื่อวันที่ 18 พฤษภาคม พ.ศ. 2503 ที่จังหวัดชลบุรี
* นิติพงษ์ ห่อนาค เกิดเมื่อวันที่ 23 มิถุนายน พ.ศ. 2503 ที่จังหวัดลพบุรี
* ภูษิต ไล้ทอง เกิดเมื่อวันที่ 17 กันยายน พ.ศ. 2503 ที่จังหวัดสิงห์บุรี

### **พ.ศ. 2505**

* ศุ บุญเลี้ยง เกิดเมื่อวันที่ 4 ตุลาคม พ.ศ. 2505 ที่จังหวัดสุราษฎร์ธานี
* ฉัตรชัย ดุริยประณีต เกิดเมื่อวันที่ 8 ธันวาคม พ.ศ. 2505 ที่กรุงเทพฯ

### **พ.ศ. 2506**

* เกียรติศักดิ์ เวทีวุฒาจารย์ เกิดเมื่อวันที่ 30 มกราคม พ.ศ. 2506 ที่จังหวัดหนองคาย

## **พ.ศ. 2521 – 2529**

### **พ.ศ. 2521**

* ประภาส ชลศรานนท์, วัชระ ปานเอี่ยม, นิติพงษ์ ห่อนาค เข้าศึกษาในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย (รหัสเข้า 21) และเป็นเพื่อนรุ่นเดียวกับ ศรัณยู วงษ์กระจ่าง, สมชาย เปรมประภาพงษ์, วัชระ แวววุฒินันท์, นันท์ วิทยดํารง เป็นต้น

* ภูษิต ไล้ทอง เข้าศึกษาในระดับอุดมศึกษาที่ คณะครุศาสตร์ จุฬาลงกรณ์มหาวิทยาลัย

### **พ.ศ. 2522-23**

* **บริษัท เจ เอส แอล จำกัด** ก่อตั้งเมื่อปลายปี พ.ศ. 2522 (ซึ่งปัจจุบันเปลี่ยนเป็น **บริษัท เจ เอส แอล โกลบอล มีเดีย จำกัด**)

* ประภาส ชลศรานนท์, วัชระ ปานเอี่ยม, นิติพงษ์ ห่อนาค, ภูษิต ไล้ทอง ร่วมงานกันในละครเวทีการกุศล เรื่อง *น่านเจ้า* ของกลุ่มสยามมัธยัสถ์

* ประภาส ชลศรานนท์, นิติพงษ์ ห่อนาค, วัชระ ปานเอี่ยม ขณะศึกษาอยู่คณะสถาปัตย์ จุฬาฯ ปี 3-4 เริ่มต้นการทำงานด้านวิทยุโทรทัศน์ ทั้งงานเขียนบทโทรทัศน์ เขียนบทละคร เป็นผู้ผลิตรายการ ผู้กำกับรายการ เล่นละครเวที

### **พ.ศ. 2524**

* ศุ บุญเลี้ยง เข้าศึกษาในระดับอุดมศึกษาที่ คณะนิเทศศาสตร์ จุฬาลงกรณ์มหาวิทยาลัย

* ฉัตรชัย ดุริยประณีต เข้าศึกษาในระดับอุดมศึกษาที่ คณะพาณิชยศาสตร์และการบัญชี มหาวิทยาลัยธรรมศาสตร์

* นิติพงษ์ ห่อนาค เริ่มต้นเขียนเพลงครั้งแรก คือเพลง *เข้าใจ* โดยได้แรงบันดาลใจจากเรื่องราวของเพื่อน

* ภูษิต ไล้ทอง เริ่มเล่นดนตรีอย่างจริงจัง และได้เข้าร่วมกับวงยามาฮ่าซาวนด์ ของบริษัทสยามกลการ จำกัด

### **พ.ศ. 2525**

* มกราคม 2525 – ประภาส ชลศรานนท์ และ วัชระ ปานเอี่ยม ได้ร่วมงานกันในละครเวทีอักษรศาสตร์ จุฬาฯ เรื่อง *พรายน้ำ*

* เกียรติศักดิ์ เวทีวุฒาจารย์ เข้าศึกษาในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย และเป็นเพื่อนรุ่นเดียวกับ สัญญา คุณากร เป็นต้น

* ประภาส ชลศรานนท์, นิติพงษ์ ห่อนาค, วัชระ ปานเอี่ยม ขณะศึกษาอยู่คณะสถาปัตย์ จุฬาฯ ปี 5 ทำเพลงตัวอย่างนำไปเสนอกับบริษัท เจเอสแอล และขอให้ เรวัต พุทธินันทน์ อำนวยการผลิตให้

* เรวัต พุทธินันทน์ เสนอให้ สมชาย ศักดิกุล ที่ขณะนั้นเป็นนักดนตรีอาชีพอยู่มาเป็นนักร้องนำคู่กับ วัชระ ปานเอี่ยม ในผลงานชุดแรก

* ประภาส ชลศรานนท์, นิติพงษ์ ห่อนาค, วัชระ ปานเอี่ยม, สมชาย ศักดิกุล ออกอัลบั้มชุดแรกในนามวง **เฉลียง** เมื่อกลางปี 2525 ซึ่งไม่มีชื่อชุด แต่เนื่องจากหน้าปกมีรูปฝนจึงถูกเรียกว่าชุด ***ปรากฏการณ์ฝน (2525)*** ตามชื่อเพลงหนึ่งในชุดนั้น โดยมี เรวัต พุทธินันทน์ ดูแลการผลิต ก่อนจะจมหายไปอย่างรวดเร็วในกระแสแห่งเพลงรัก

* ธันวาคม 2525 – วัชระ แวววุฒินันท์ ใช้นามปากกา "ปินดา โพสยะ" เขียนเรื่องสั้นชุด *ว้าวุ่น* ซึ่งได้นำเรื่องจริงของตนและกลุ่มเพื่อนๆ เช่น ประภาส, วัชระ, นิติพงษ์ เป็นต้น ในสมัยที่ยังเป็นนิสิต มาเขียนและตีพิมพ์เป็นตอนๆ ในนิตยสารเปรียว

### **พ.ศ. 2526-27**

* ประภาส ชลศรานนท์ และ นิติพงษ์ ห่อนาค ได้ร่วมงานกับ เรวัต พุทธินันทน์ แต่งเพลงประกอบภาพยนตร์เรื่อง *วัยระเริง* ของ เปี๊ยก โปสเตอร์ เช่น *ชีวิตนี้ของใคร, เฮฮาปาร์ตี้, ดนตรีในดวงใจ, จากวันนั้นถึงวันนี้* โดยภายหลังประภาสได้ร่วมเขียนบทภาพยนตร์เรื่องนี้ด้วย

* เกียรติศักดิ์ เวทีวุฒาจารย์ ขณะศึกษาอยู่คณะสถาปัตย์ จุฬาฯ ปี 2 ได้ร่วมงานกับรุ่นพี่คือ ประภาส ชลศรานนท์ ชักชวนไปร้องเพลงประกอบโฆษณา เช่น *ปากกาบิค, เอสโซ่* เป็นต้น

* เรวัต พุทธินันทน์ และ ไพบูลย์ ดำรงชัยธรรม ก่อตั้ง **บริษัท แกรมมี่ เอ็นเตอร์เทนเม้นท์ จำกัด** เมื่อวันที่ 11 พฤศจิกายน พ.ศ. 2526 ซึ่งปัจจุบันเปลี่ยนเป็น **บริษัท จีเอ็มเอ็ม แกรมมี่ จำกัด (มหาชน)**

* นิติพงษ์ ห่อนาค และ วัชระ ปานเอี่ยม ได้ร่วมแต่งเพลงให้กับ เรวัต พุทธินันทน์ ในอัลบั้ม *เต๋อ 1* และ ฐิติมา สุตสุนทร ในอัลบั้ม *ฉันเป็นฉันเอง*

### **พ.ศ. 2528**

* **ครีเอเทีย อาร์ติสต์** ก่อตั้งขึ้นในช่วงปี พ.ศ. 2528

* วัชระ ปานเอี่ยม ได้เข้าร่วมกลุ่มนักแสดงอิสระ **“ซูโม่สำอาง”** รวมกลุ่มกับเพื่อนและนักแสดงรุ่นพี่สถาปัตย์ จุฬาฯ เช่น จรัสพงษ์ สุรัสวดี, ปัญญา นิรันดร์กุล, ภิญโญ รู้ธรรม จัดตั้งคณะแสดงและผู้ผลิตรายการ เพื่อผลิตรายการบันเทิงให้บริษัทไนท์สปอต เอ็นเตอร์เทนเม้นต์ ชื่อรายการ ***เพชรฆาตความเครียด*** ออกอากาศทางช่อง 9 เป็นรายการที่สร้างความนิยมให้ช่อง 9 ในช่วงเวลาหลังข่าวค่ำ ทำให้เริ่มมีคนรู้จักในนาม **ซูโม่เจี๊ยบ**

* ประภาส ชลศรานนท์ กำกับละครโทรทัศน์เรื่อง *นายแพทย์สนุกสนาน* ทางช่อง 5 โดยมี นิติพงษ์ ห่อนาค ร่วมแสดง และ เกียรติศักดิ์ เวทีวุฒาจารย์ ร้องเพลงประกอบละคร

* ประภาส ชลศรานนท์ และ เกียรติศักดิ์ เวทีวุฒาจารย์ ได้ร่วมงานกันในเพลง *เก็บใจ* เพลงประกอบภาพยนตร์เรื่อง *รักตะลุมบอน (2528)*

* ฉัตรชัย ดุริยประณีต ขณะทำงานที่ธนาคารไทยพาณิชย์ ได้ร่วมแต่งเพลงให้กับ วารุณี สุนทรีสวัสดิ์ ในอัลบั้ม *ขายหัวใจ* เช่น *อยากลืมเธอ, รักเดียว-ใจเดียว*

### **พ.ศ. 2529**

* ประภาส ชลศรานนท์ และ ศุ บุญเลี้ยง ได้ร่วมเขียนบทละครโทรทัศน์เรื่อง *เทวดาตกสวรรค์* ออกอากาศทางช่อง 9

* ประภาส ชลศรานนท์ ได้รับการติดต่อจาก ครีเอเทีย อาร์ติสต์ ให้เขียนเพลงให้กับ อุ้ย ระวิวรรณ จินดา ในอัลบั้ม *รุ้งอ้วน* โดยมีเพลงที่รู้จักคือ *พี่ชายที่แสนดี, มองวันที่ผ่านไป, รุ้งอ้วน*

* ประภาสเกิดความคิดที่จะให้ ศุ บุญเลี้ยง และ เกียรติศักดิ์ เวทีวุฒาจารย์ ออกอัลบั้มเป็นศิลปินคู่ ในชื่อ ***ไปยาลใหญ่*** เมื่อบันทึกเสียงไปแล้วบางส่วน ประภาสยังไม่พอใจในผลงานบางเพลง จึงเสนอให้ วัชระ ปานเอี่ยม และ นิติพงษ์ ห่อนาค กลับมารวมตัวเป็นวงเฉลียงอีกครั้ง

* ประภาสได้ชวน ทรงวุฒิ จรูญเรืองฤทธิ์ มาอำนวยการดนตรีและเรียบเรียงเสียงประสานทั้งหมด

* นิติพงษ์ ห่อนาค ได้เป็นหัวหน้าวงเฉลียง และเพลง *เข้าใจ* ได้บันทึกเสียงในรูปอัลบั้มเพลงครั้งแรก โดยผู้ร้องคือ เกียรติศักดิ์

* เทวัญ ทรัพย์แสนยากร (ต๋อง) ทำหน้าที่บรรเลงแซกโซโฟนให้กับอัลบั้มชุดนี้ในหลายบทเพลง ต่อมาประภาสได้ชักชวน ภูษิต ไล้ทอง นักดนตรีเครื่องเป่าของวงยามาฮ่าซาวนด์ ที่เคยร่วมงานกันเมื่อครั้งยังเป็นนิสิตมาร่วมเป็นสมาชิกวงอีกคน และได้เข้าไปเป่าแซกโซโฟนลงเสียงเพิ่มเติมในเพลงที่ทำไว้เกือบเสร็จแล้ว

* ศุ บุญเลี้ยง นำเพลงที่บันทึกเสียงไปให้ จิระ มะลิกุล รุ่นพี่คณะนิเทศฟัง จึงนำไปเสนอกับ ครีเอเทีย อาร์ตติส เพื่อออกอัลบั้มในเวลาต่อมา

* นิติพงษ์, วัชระ, เกียรติศักดิ์, ศุ, ภูษิต ในนามวง **เฉลียง** ออกอัลบั้มชุด ***อื่นๆ อีกมากมาย (2529)*** ในเดือนมิถุนายน 2529 เป็นอัลบั้มสร้างชื่อที่ทำให้เฉลียงกลายเป็นกลุ่มตัวโน้ตอารมณ์ดีของผู้ฟังมากมาย

* เฉลียงเปิดตัวครั้งแรกในคอนเสิร์ตติดแอร์ โดยเป็นแขกรับเชิญของปั่น ไพบูลย์เกียรติ เขียวแก้ว ศิลปินร่วมค่ายในครีเอเทียฯ

* เฉลียงออกมิวสิกวิดีโอ ได้แก่ *อื่นๆ อีกมากมาย, เข้าใจ, กล้วยไข่, เที่ยวละไม* ซึ่งกำกับโดย จิระ มะลิกุล และเริ่มออกคอนเสิร์ตโปรโมตอัลบั้มในรายการ *7 สีคอนเสิร์ต โลกดนตรี* ในเวลาต่อมา

* เฉลียงได้แสดงร่วมกับ ธงไชย แมคอินไตย์ และ อัญชลี จงคดีกิจ ในคอนเสิร์ตสายใจไทย ที่ศูนย์เยาวชนไทย-ญี่ปุ่น ดินแดง

* 23 ตุลาคม 2529 – เฉลียงได้ออกคอนเสิร์ตใหญ่เต็มรูปแบบครั้งแรกของวง ชื่อว่า ***คอนเสิร์ตปิดอัลบั้ม อื่นๆ อีกมากมาย (2529)*** แสดงที่หอประชุมใหญ่ มหาวิทยาลัยธรรมศาสตร์ (ท่าพระจันทร์)

* 24 ตุลาคม 2529 – สมพงษ์ วรรณภิญโญ, ลาวัลย์ ชูพินิจ, จำนรรค์ อัษฎามงคล ก่อตั้ง **บริษัท คีตา แผ่นเสียงและเทป จำกัด** และยังมี วรชัย ธรรมสังคีติ จากบริษัท เมโทรแผ่นเสียงและเทป และ ประภาส ชลศรานนท์ มาร่วมเป็นหุ้นส่วน สำนักงานแห่งแรกตั้งอยู่ที่อาคารสยามคอนโดมิเนียม

* มีการจัดอันดับ 10 อัลบั้มเพลงเด่นในปี 2529 ของนิตยสารวัยฝัน ฉบับวันที่ 25 ธันวาคม 2529 ได้ให้คะแนนอัลบั้ม *อื่นๆ อีกมากมาย* มาเป็นอันดับที่ 3

## **พ.ศ. 2530 – 2539**

### **พ.ศ. 2530**

* ต้นปี 2530 – บริษัท คีตา แผ่นเสียงและเทป จำกัด ย้ายไปอยู่ที่สตูดิโอแอคทีฟของเจเอสแอล

* มกราคม 2530 – ประภาส ชลศรานนท์, ภูษิต ไล้ทอง, ศุ บุญเลี้ยง ได้ร่วมงานกันในอัลบั้ม *ดนตรีออกเดิน* ของหนุ่มเสก - เสกสรร ชัยเจริญ นักร้องคนแรกของค่ายเพลงคีตา

* มกราคม 2530 – เฉลียงออกอัลบั้มชุด ***เอกเขนก (2530)*** กับค่ายคีตาแผ่นเสียงและเทป ด้วยท่วงทำนองสบายๆ อัลบั้มได้สอดแทรกความคิดแยบคายไว้ในบทเพลง ตอกย้ำความสำเร็จให้เฉลียง

* 17 มกราคม 2530 – Music Video เพลง *กล้วยไข่* ได้รับรางวัลโทรทัศน์ทองคำ ประจำปี 2529 สาขามิวสิกวิดีโอดีเด่น

* 17 มกราคม 2530 – ประภาส ชลศรานนท์, วัชระ แวววุฒินันท์, ศุ บุญเลี้ยง รับรางวัลโทรทัศน์ทองคำ ประจำปี 2529 สาขาบทละครโทรทัศน์ดีเด่น และสาขาละครสะท้อนสังคมดีเด่น จากละครโทรทัศน์เรื่อง *เทวดาตกสวรรค์*

* 14 มีนาคม 2530 – ประภาส ชลศรานนท์, วัชระ แวววุฒินันท์, ศุ บุญเลี้ยง รับรางวัลเมขลา ประจำปี 2529 สาขาผู้เขียนบทโทรทัศน์ดีเด่น จากละครโทรทัศน์เรื่อง *เทวดาตกสวรรค์*

* 11 เมษายน 2530 – วัชระ ปานเอี่ยม รับรางวัลสุพรรณหงส์ทองคำ ประจำปี 2529 สาขานักแสดงสมทบชายยอดเยี่ยม จากภาพยนตร์เรื่อง *คู่วุ่นวัยหวาน (2529)*

* 5 พฤษภาคม 2530 – เฉลียงได้ออก ***คอนเสิร์ตเอกเขนกกับเฉลียง (2530)*** แสดงที่ศูนย์เยาวชนไทย-ญี่ปุ่น ดินแดง

* 28 มิถุนายน 2530 – เฉลียงได้ออกคอนเสิร์ตโลกดนตรีในชุด *เอกเขนก*

* 5 กรกฎาคม 2530 – เฉลียงได้ออกคอนเสิร์ตที่มหาวิทยาลัยศรีนครินทร์วิโรฒ สงขลา

* 25 กรกฎาคม 2530 – เฉลียงได้ออกคอนเสิร์ตเฉลียงเอกเขนกที่เชียงใหม่

* มิวสิกวีดีโอเพลง *เร่ขายฝัน* และเพลง *รู้สึกสบายดี* ที่ประกอบโฆษณาน้ำอัดลมเป๊ปซี่ ได้รับรางวัลจากสมาคมผู้กำกับศิลป์กรุงเทพฯ (B.A.D.Awards) ประจำปี 2530

* ในขณะเดียวกัน ปกอัลบั้ม *เอกเขนก* ซึ่งเป็นผลงานการออกแบบของ พิเศษ ไทยานันท์, เติมพันธุ์ มัทวพันธุ์, เต๋า อิลลัสเตรชั่นเฮ้าส์ ได้รับรางวัล Packaging ดีเด่นจากสมาคมผู้กำกับศิลป์กรุงเทพฯ (B.A.D.Awards) เช่นเดียวกัน

* ธันวาคม 2530 – เฉลียงออกอัลบั้มชุด ***เฉลียงหลังบ้าน (2530)*** อัลบั้มที่มักเรียกกันเล่นๆว่า **‘เฉลียงรวมเพลงไม่ฮิต’** ออกเผยแพร่สู่ผู้ฟัง

### **พ.ศ. 2531**

* 16 มกราคม 2531 – Music Video เพลง *เร่ขายฝัน* ของเฉลียง ได้รับรางวัลโทรทัศน์ทองคำ ประจำปี 2530 สาขามิวสิกวิดีโอดีเด่น

* 7 กุมภาพันธ์ 2531 – เฉลียงได้ออก ***คอนเสิร์ตหัวบันไดไม่แห้ง (2531)*** แสดงที่หอประชุมใหญ่ มหาวิทยาลัยธรรมศาสตร์ (ท่าพระจันทร์)

* หลังจาก *เฉลียงหลังบ้าน* และ *คอนเสิร์ตหัวบันไดไม่แห้ง* ศุ บุญเลี้ยง ที่งานส่วนตัวเริ่มรัดตัว และ นิติพงษ์ ห่อนาค ที่ต้องกลับไปเป็นนักแต่งเพลงให้กับแกรมมี่ เอ็นเตอร์เทนเมนต์ ได้ตัดสินใจขอยุติบทบาทกับวง

* ประภาส ชลศรานนท์, ภูษิต ไล้ทอง, ฉัตรชัย ดุริยประณีต ได้ร่วมงานกันในอัลบั้ม *พงษ์พัฒน์* ของ พงษ์พัฒน์ วชิรบรรจง โดยมีเพลงที่รู้จักคือ *ตัวสำรอง, อีกนาน, ใจพเนจร*

* 23 ตุลาคม 2531 – นิติพงษ์ ห่อนาค และ วัชระ ปานเอี่ยม ได้ร่วมขับร้องบทเพลงในวันจุฬาลงกรณ์

### **พ.ศ. 2532**

* 14 กุมภาพันธ์ 2532 – วัชระ ปานเอี่ยม, ภูษิต ไล้ทอง, เกียรติศักดิ์ เวทีวุฒาจารย์, ฉัตรชัย ดุริยประณีต ในนามวง **เฉลียง** ได้ออกคอนเสิร์ตครั้งแรกของอัลบั้ม *แบ-กบาล* แสดงที่เซ็นทรัลลาดพร้าว โดยได้ร่วมขึ้นแสดงกับ หนุ่มเสก - เสกสรร ชัยเจริญ ศิลปินร่วมค่ายคีตา

* 25 กุมภาพันธ์ 2532 – วัชระ ปานเอี่ยม และ ศุ บุญเลี้ยง ได้ร่วมเขียนบทภาพยนตร์เรื่อง *บุญชู 2 น้องใหม่ (2532)*

* มีนาคม 2532 – เฉลียงออกอัลบั้มชุด ***แบ-กบาล (2532)*** กับการ **‘แบ-กบาล’** ความคิดที่ถ่ายทอดผ่านบทเพลง เพื่อปลุกระดมใจไทยในยุคสมองไหล

* 28 พฤษภาคม 2532 – เฉลียงได้ออก ***คอนเสิร์ตปิดท้ายทอย (2532)*** แสดงที่ศูนย์วัฒนธรรมแห่งประเทศไทย

* 11 กันยายน 2532​ – ปัญญา นิรันดร์กุล และ ประภาส ชลศรานนท์ ร่วมด้วย สมพงษ์ วรรณภิญโญ, คนอง ชลธิศทอง, นันท์ วิทยดํารง, ภูษิต ไล้ทอง, วัชระ ปานเอี่ยม ร่วมก่อตั้ง **บริษัท เวิร์คพอยท์ เอ็นเทอร์เทนเมนท์ จำกัด** ซึ่งปัจจุบันเปลี่ยนเป็น **บริษัท เวิร์คพอยท์ เอ็นเทอร์เทนเมนท์ จำกัด (มหาชน)**

* ตุลาคม 2532 – คีตาแยกตัวจากเจเอสแอลมาบริหารเอง และย้ายสำนักงานไปอยู่ที่ซอยศูนย์วิจัย 2 ใกล้กับโรต้ากรุ๊ป จึงได้เปลี่ยนชื่อเป็น **คีตา เรคคอร์ดส**

* 2 ธันวาคม 2532 – วัชระ ปานเอี่ยม ร่วมกำกับภาพยนตร์เรื่อง *ขอชื่อสุธีสามสี่ชาติ (2532)* ภาพยนตร์ที่สร้างจากหนังสือที่แต่งโดย ประภาส ชลศรานนท์

* ประภาส ชลศรานนท์, ภูษิต ไล้ทอง, ฉัตรชัย ดุริยประณีต ได้ร่วมงานกันในอัลบั้มต่าง ๆ ของศิลปินค่ายคีตา เช่น *อยู่ตัว...อยู่แล้ว*, *พงษ์พัฒน์ ภาค 2* เป็นต้น

* ประภาส ชลศรานนท์, ศุ บุญเลี้ยง, ฉัตรชัย ดุริยประณีต ได้ร่วมงานกันในอัลบั้ม *ใจบางบาง* ของหนุ่มเสก - เสกสรร ชัยเจริญ

* ศุ บุญเลี้ยง แต่งเพลงประกอบภาพยนตร์เรื่อง *พริกขี้หนูกับหมูแฮม (2532)* คือเพลง *เติมใจให้กัน* ขับร้องโดย มัม ลาโคนิค

### **พ.ศ. 2533**

* มกราคม 2533 – ศุ บุญเลี้ยง ออกอัลบั้มชุด *หอมกลิ่นความฝัน* ร่วมกับวงไทละเมอ โดยมี ภูษิต ไล้ทอง บรรเลงฟรุ๊ตในเพลง *วาดฝัน*

* 20 มกราคม 2533 – Music Video เพลง *ใจเย็นน้องชาย* ของเฉลียง ได้รับรางวัลชมเชยประเภทมิวสิกวีดีโอ จากงานประกาศผลรางวัลโทรทัศน์ทองคำ ประจำปี 2532

* 26 มกราคม 2533 – วัชระ ปานเอี่ยม และ ศุ บุญเลี้ยง ได้ร่วมเขียนบทภาพยนตร์เรื่อง *บุญชู 5 เนื้อหอม (2533)*

* **เฉลียง อัญเชิญบทเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช บรมนาถบพิตร ในบทเพลง *ชะตาชีวิต* และ *ไร้เดือน* มาขับร้องและบรรเลงในอัลบั้ม 9 *เพลงพระราชนิพนธ์ ชุดแสงเทียน* ร่วมกับศิลปินค่ายคีตาเรคคอร์ด**

* เกียรติศักดิ์ เวทีวุฒาจารย์ ออกอัลบั้มเดี่ยวชุด *กว้าง X ยาว* กับค่ายคีตา เรคคอร์ดส โดยมี ประภาส ชลศรานนท์ แต่งเพลง *กึ่ม, ใครทนคนไทย* และ วัชระ, ฉัตรชัย, ภูษิต, ศุ, นิติพงษ์ ร่วมขับร้องในเพลง *พวกเดียวกัน*

* ภูษิต ไล้ทอง ออกอัลบั้มเดี่ยวชุด *ลูกลิงในหัวใจ* กับค่ายคีตา เรคคอร์ดส โดยมี ประภาส ชลศรานนท์ และ ฉัตรชัย ดุริยประณีต ร่วมงานกันในอัลบั้มนี้

* ประภาส ชลศรานนท์, ภูษิต ไล้ทอง, ฉัตรชัย ดุริยประณีต ได้ร่วมงานกันในอัลบั้มต่าง ๆ ของศิลปินค่ายคีตา เช่น *บ้าน 4 ทะเล, สามโทน ชุด แอบสนุกสนานกับความมุ่งมั่นของชีวิต, มะลิลาบราซิลเลื่ยน, แทนค่านับพันของคืนวันหวาน* เป็นต้น

* ธันวาคม 2533 – เฉลียงส่งท้ายด้วยงานเพลงชุด ***ตะไคร่น้ำสุดขอบฟ้า (2533)*** ที่ถ่ายทอดความคิดในเชิงอนุรักษ์ ด้วยมุมมองที่แปลกแต่จริงจัง

* 26 ธันวาคม 2533 – ประภาส ชลศรานนท์, ภูษิต ไล้ทอง, เกียรติศักดิ์ เวทีวุฒาจารย์ ได้ร่วมงานกันในอัลบั้ม *เราคือลูกแก้ว* ของ สุนิสา สุขบุญสังข์

### **พ.ศ. 2534**

* มกราคม 2534 – เฉลียง รับรางวัลสีสันอวอร์ต ครั้งที่ 3 สาขาศิลปินกลุ่มยอดเยี่ยม และ เพลงยอดเยี่ยม จากเพลง *โลกาโคม่า*

* มกราคม 2534 – ศุ บุญเลี้ยง รับรางวัลสีสันอวอร์ต ครั้งที่ 3 สาขาศิลปินหน้าใหม่ยอดเยี่ยม ร่วมกับวงไทละเมอ จากอัลบั้ม *หอมกลิ่นความฝัน*

* 13 กุมภาพันธ์ 2534 – วัชระ ปานเอี่ยม และ ศุ บุญเลี้ยง ได้ร่วมเขียนบทภาพยนตร์เรื่อง *บุญชู 6 โลกนี้ดีออกสุดสวยน่ารักน่าอยู่ ถ้าหงุ่ย (2534)*

* ประภาส ชลศรานนท์, ภูษิต ไล้ทอง, ฉัตรชัย ดุริยประณีต ได้ร่วมงานกันในอัลบั้มต่าง ๆ ของศิลปินค่ายคีตา เช่น *สามโทน ชุด ขบวนการ โป๊ง โป๊ง ชึ่ง*, *พงษ์พัฒน์ ภาคพิศดาร*, *นีโน่ ชุด ขอเป็นพระเอก* เป็นต้น

* ศุ บุญเลี้ยง ออกอัลบั้มชุด *ศิลปินนอนเปล, เพราะฉะนั้นจึงรักกันเช่นฉะนี้, รักหวานหยด*

* ศุ บุญเลี้ยง เริ่มแต่งเพลง *อิ่มอุ่น* ตามคำขอของอาจารย์หัวหน้าพยาบาลโรงพยาบาลศิริราช เป็นหัวหน้าของพี่สาวของศุ ซึ่งเป็นพยาบาลได้ทำโครงการเลี้ยงลูกด้วยนมแม่ แล้วต้องการให้ศุแต่งเพลงนี้ขึ้น เพราะเห็นว่า ในการให้นมลูก แม่ต้องตระกองกอดแล้วช้อนตัวลูกขึ้นมาจึงไม่ได้ทำให้ "อิ่ม" อย่างเดียว แต่ว่า "อุ่น" ด้วย

### **พ.ศ. 2535**

* นิติพงษ์ ห่อนาค ดำรงตำแหน่งเป็นผู้จัดการฝ่ายผลิตและสร้างสรรค์เพลง บริษัท แกรมมี่ เอ็นเตอร์เทนเม้นท์ จำกัด

* สมพงษ์ วรรณภิญโญ, ภูษิต ไล้ทอง, วัชระ ปานเอี่ยม ได้ถอนหุ้นและลาออกจากบริษัทเวิร์คพอยท์ฯ (ภายหลัง สมพงษ์ วรรณภิญโญ ได้ก่อตั้งบริษัท ทีวี ธันเดอร์ จำกัด ในเวลาต่อมา)

* ประภาส ชลศรานนท์ ได้ลาออกจากบริษัทคีตาและมาก่อตั้งค่ายเพลง **มูเซอร์ เรคคอร์ดส** โดยมี เกียรติศักดิ์ เวทีวุฒาจารย์ และ ฉัตรชัย ดุริยประณีต มาร่วมงานด้วย

* ศุ บุญเลี้ยง รับรางวัลสีสันอวอร์ต ครั้งที่ 4 สาขาเพลงในการบันทึกเสียงยอดเยี่ยม จากเพลง *วิงวอน* ซึ่งแต่งโดย ประภาส ชลศรานนท์

### **พ.ศ. 2536**

* 22 มกราคม 2536 – วัชระ ปานเอี่ยม และ ศุ บุญเลี้ยง ได้ร่วมเขียนบทภาพยนตร์เรื่อง *บุญชู 7 รักเธอคนเดียวตลอดกาลใครอย่าแตะ (2536)*

* เกียรติศักดิ์ เวทีวุฒาจารย์ และ ฉัตรชัย ดุริยประณีต ออกอัลบั้มร่วมกันในชุด *เด็ดดอกไม้สะเทือนถึงดวงดาว* กับค่ายมูเซอร์ เรคคอร์ดส โดยมี ประภาส ชลศรานนท์ แต่งเพลง *เด็ดดอกไม้สะเทือนถึงดวงดาว, 1 ต่อ 1, ถ้าเธอจะถามหา, ฉันเชื่อเธอ*

* ประภาส ชลศรานนท์ และ เกียรติศักดิ์ เวทีวุฒาจารย์ ได้ร่วมงานกันในเพลงประกอบโฆษณา ESSO ในแคมเปญครบรอบ 100 ปีของบริษัทเอสโซ่ประเทศไทย

* ศุ บุญเลี้ยง ออกอัลบั้มชุด *จากเพื่อนถึงเพื่อน, อัลบั้มพิเศษ รวมเพลงไม่ฮิต, ผูกพัน*

### **พ.ศ. 2537**

* 30 เมษายน 2537 – วงเฉลียงกลับมารวมตัวอีกครั้งใน ***คอนเสิร์ตแก้คิดถึง...ฉลองสิบกว่าปีเฉลียง (2537)*** นำรายได้เพื่อการกุศล แสดงที่ศูนย์วัฒนธรรมแห่งประเทศไทย และ นิติพงษ์ แต่งเพลงใหม่คือ *ไม่รักแต่คิดถึง* แสดงเป็นครั้งแรกในคอนเสิร์ตนี้

* หลังการจัด *คอนเสิร์ตแก้คิดถึง...ฉลองสิบกว่าปีเฉลียง* เฉลียงได้รับเงินค่าโฆษณา ค่าจำหน่ายบัตร และเงินร่วมบริจาคหน้าโรง เป็นเงินราว 700,000 บาท และได้มอบเงินทั้งหมดให้กับองค์การ ยูนิเซฟ และหน่วยงานการกุศลเกี่ยวกับเด็กอีก 2 แห่ง หลังจากนั้นสมาชิกของเฉลียงทุกคนได้มีการจัดตั้ง '**กองทุนเฉลียง'** ขึ้นในเวลาต่อมา เพื่อมอบทุนสนับสนุนกิจกรรมการศึกษาสำหรับเด็ก

* ศุ บุญเลี้ยง ออกอัลบั้มชุด *ชุดรับแขก* ร่วมกับ คณะศิษย์สะดือ มีเพลงที่รู้จักคือ *อิ่มอุ่น* โดยผู้ร้องคือ ชลลดา เตียวสุวรรณ

* เกียรติศักดิ์ เวทีวุฒาจารย์ เป็นโปรดิวเซอร์ให้กับ วิยะดา โกมารกุล ณ นคร ในอัลบั้ม *ให้ทั้งใจ* โดยมีเพลงที่รู้จักคือ *ไม้ขีดไฟกับดอกทานตะวัน* ซึ่งแต่งโดย ประภาส ชลศรานนท์

### **พ.ศ. 2538**

* 22 กรกฎาคม 2538 – วัชระ ปานเอี่ยม ได้ร่วมเป็นที่ปรึกษาบทภาพยนตร์เรื่อง *บุญชู 8 เพื่อเธอ (2538)*

* 1 กันยายน 2538 – ศุ บุญเลี้ยง ได้ออกคอนเสิร์ตเพื่อกองทุนผู้พิทักษ์ป่า "ดิน น้ำ ลม ไฟ" ร่วมกับ พงษ์สิทธิ์ คำภีร์, ทอดด์ ทองดี และ เป้ สีน้ำ

* ศุ บุญเลี้ยง ออกอัลบั้มชุด *นักเดินทาง*

* 19 ธันวาคม 2538 – ประภาส ชลศรานนท์ และ นิติพงษ์ ห่อนาค ได้ร่วมงานกันในอัลบั้ม *วันและคืน* ของ ผุสชา โทณะวณิก

### **พ.ศ. 2539**

* 23 ตุลาคม 2539 – วัชระ ปานเอี่ยม กำกับภาพยนตร์เรื่อง *วอนทั้งโลกโขกหัวเธอ (2539)* โดยมี เกียรติศักดิ์, ภูษิต, ศุ ร่วมงานในเพลงประกอบภาพยนตร์เรื่องนี้ และออกอัลบั้มเพลงประกอบภาพยนตร์ชุด *ขอแค่คิดถึง* โดยมีเพลงที่รู้จักคือ *ขอแค่คิดถึง, ลุ้น, วอนทั้งโลกโขกหัวเธอ*

* ศุ บุญเลี้ยง ออกอัลบั้มชุด *ชุดลำลอง, ผักบุ้งลอยฟ้า, marching melody 1996, ตนเพลง รวมยอดเพลงเพื่อชีวิต 3-4*

## **พ.ศ. 2540 – 2549**

### **พ.ศ. 2540**

* กองทุนเฉลียงมอบทุนครั้งแรก รวมยอดบริจาคของกองทุนในปี 2540 เป็นเงินทั้งสิ้น 307,000 บาท

* นิติพงษ์ ห่อนาค ดำรงตำแหน่งกรรมการผู้จัดการ บริษัท แกรมมี่ แกรนด์ จำกัด ในเครือบริษัท จีเอ็มเอ็ม แกรมมี่ จำกัด (มหาชน)

* ฉัตรชัย ดุริยประณีต ออกอัลบั้มชุด *Happy Nok Day* ที่เป็นการนำเอาเพลงที่แต่งโดย ฉัตรชัย ดุริยประณีต มาขับร้องและทำดนตรีใหม่

### **พ.ศ. 2541**

* ศุ บุญเลี้ยง ออกอัลบั้มชุด *สองปีกฝัน, ประสานใจ ไทยหาร 2, ตนเพลง รวมยอดเพลงเพื่อชีวิต 5, ฅ.ฅนดนตรี, กำลังใจ* และออกคอนเสิร์ต *สดไม่ทราบสาเหตุ* โดยมี วัชระ ปานเอี่ยม เป็นแขกรับเชิญ

* กองทุนเฉลียงได้พิจารณามอบทุนให้กับหน่วยงานต่างๆ เป็นครั้งที่ 2 รวมยอดบริจาคของกองทุนในปี 2541 เป็นเงินทั้งสิ้น 285,000 บาท

### **พ.ศ. 2542**

* อัลบั้มทริบิวท์เฉลียง *คนอื่นอีกมากมาย ต่างบ้าน ต่างคน บนเฉลียง* เป็นอัลบั้มรวมเพลงที่รวบรวมศิลปินมาร้องเพลงของเฉลียง อำนวยการผลิตโดย โรจน์ชนา วโรภาษ ออกวางจำหน่าย

* ปลายปี 2542 – รายการ Music History ของช่อง Channel V ออกอากาศตอนวงเฉลียง

* ช่วงปี 2542-43 เกิดวิกฤตทางการเงินในประเทศไทย ดอกเบี้ยเงินฝากจากเงินกองทุนเฉลียงเดิมที่ได้รับมีจำนวนน้อยลงไปเกินครึ่ง ด้วยหลักการที่จะคงเงินต้นไว้ กองทุนเฉลียงจึงพิจารณาเพียงทุนต่อเนื่องสำหรับเป็นทุนการศึกษานักเรียนมัธยมที่โรงเรียนในจังหวัดนครพนมเพียงรายการเดียว รวมเป็นเงิน 60,000 บาท

### **พ.ศ. 2543**

* 17-19 มีนาคม 2543 – **เฉลียงรวมตัวเกือบครบในรวมมิตรให้มัน** นิติพงษ์ ห่อนาค, วัชระ ปานเอี่ยม, ภูษิต ไล้ทอง, เกียรติศักดิ์ เวทีวุฒาจารย์ ได้ร่วมขึ้นแสดงในคอนเสิร์ต *รวมมิตรให้มัน* ที่หอประชุมใหญ่ศูนย์วัฒนธรรมแห่งประเทศไทย และ ประภาส ชลศรานนท์ ได้แต่งเพลงใหม่คือ *อิฐก้อนหนึ่ง* แสดงเป็นครั้งแรกในคอนเสิร์ตนี้โดยเฉพาะ

* นิติพงษ์ ห่อนาค ดำรงตำแหน่งเป็นกรรมการรองผู้จัดการ บริษัท แกรมมี่ เอนเตอร์เทนเมนท์ จำกัด (มหาชน)

* เกียรติศักดิ์ เวทีวุฒาจารย์ ออกอัลบั้มเดี่ยวชุด *แสง-เงา* โดยมี นิติพงษ์ ห่อนาค และ ฉัตรชัย ดุริยประณีต ร่วมงานกันในอัลบั้มนี้

* พฤศจิกายน 2543 – เฉลียงออกนิตยสาร a day ฉบับเดือนพฤศจิกายน

* ธันวาคม 2543 – หนังสือ *เฉลียง เรื่องราวบนแผ่นไม้* พิมพ์รวมเล่มครั้งแรก โดยสำนักพิมพ์แม่ขมองอิ่ม

* 1 ธันวาคม 2543 – รายการแฟนพันธุ์แท้ ตอนวงเฉลียง ออกอากาศ โดยสุดยอดแฟนพันธุ์แท้คือ ทิพย์วรรณ อรรถาโภชน์

* 1 ธันวาคม 2543 – วันเปิดเว็บ chaliang.com

* 1 ธันวาคม 2543 – เฉลียงซ้อมใหญ่คอนเสิร์ตเรื่องราวบนแผ่นไม้

* 2-3 ธันวาคม 2543 – เฉลียงออกคอนเสิร์ต ***เรื่องราวบนแผ่นไม้*** แสดงที่หอประชุมใหญ่ มหาวิทยาลัยธรรมศาสตร์ ท่าพระจันทร์ และเฉลียงได้ออกผลงานชุดพิเศษ คือ ***นอกชาน*** ซึ่งเป็นการรวบรวมเพลงที่แต่งมาใหม่ในช่วง 7 ปีที่ผ่านมา จำหน่ายหน้าคอนเสิร์ต

* 9 ธันวาคม 2543 – เฉลียงออกคอนเสิร์ตเฉลียงเชียงใหม่

### **พ.ศ. 2544-45**

* กองทุนเฉลียงมอบทุนนักเรียนระดับประถมศึกษาผ่านมูลนิธิร่วมจิตต์น้อมเกล้าฯ เพื่อเยาวชน ทุนของเฉลียงให้น้องๆ 8 คนที่อยู่ในชนบทห่างไกลและมีฐานะยากจนได้ใช้จ่ายเพื่อการเรียนจนจบชั้นประถมศึกษาปีที่ 6 ในปีการศึกษา 2544

* 8-9 กุมภาพันธ์ 2545 – วัชระ ปานเอี่ยม, ภูษิต ไล้ทอง, เกียรติศักดิ์ เวทีวุฒาจารย์, ฉัตรชัย ดุริยประณีต ได้ถ่ายโฆษณาเครื่องดื่ม *ลิโพวิตัน-ดี*

* ฉัตรชัย ดุริยประณีต ขับร้องเพลง *ต้นไม้ในบ้านหลังเก่า* เพลงประกอบละครโทรทัศน์เรื่อง *จดหมายถึงดวงดาว (2545)* ออกอากาศทางช่อง 3

* นิติพงษ์ ห่อนาค ดำรงตำแหน่งเป็นรองกรรมการผู้อำนวยการ สายงานธุรกิจเพลง บริษัท จีเอ็มเอ็ม แกรมมี่ จำกัด (มหาชน) รวมทั้งแต่งเพลงให้ศิลปินในเครือแกรมมี่ฯ นอกจากนี้ ยังเป็นคอลัมน์นิสต์ประจำคอลัมน์ D Type นิตยสารอิมเมจ ตลอดจนวิทยากรบรรยายให้ความรู้ให้แก่นักศึกษา องค์กรภาครัฐ และภาคเอกชนต่างๆ

### **พ.ศ. 2546**

* วัชระ ปานเอี่ยม, ภูษิต ไล้ทอง, เกียรติศักดิ์ เวทีวุฒาจารย์, ฉัตรชัย ดุริยประณีต ในนามวงเฉลียง มีผลงานโฆษณาเครื่องดื่ม *ลิโพวิตัน-ดี*

* ฉัตรชัย ดุริยประณีต ร่วมแสดงภาพยนตร์วีซีดีชุด *สืบจากศพ (2546)* ซึ่งเป็นภาพยนตร์ที่ออกจำหน่ายในรูปแบบ VCD

* 13 มิถุนายน 2546 – วัชระ ปานเอี่ยม และ สมชาย ศักดิกุล ร่วมแสดงภาพยนตร์เรื่อง *ชื่อชอบชวนหาเรื่อง (2546)*

### **พ.ศ. 2547**

* 6 กุมภาพันธ์ 2547 – เกียรติศักดิ์ เวทีวุฒาจารย์ ขับร้องเพลงประกอบภาพยนตร์เรื่อง *โหมโรง (2547)* คือเพลง *อัศจรรย์* และเพลงนี้ยังได้รับรางวัลเพลงนำภาพยนตร์ยอดเยี่ยม จากงานประกาศผลรางวัลพระราชทานพระสุรัสวดี ประจำปี พ.ศ. 2547

* 20 กรกฎาคม 2547 – วัชระ ปานเอี่ยม ออกอัลบั้มชุด *ยามรัก 1-2* ที่เป็นการนำเอาเพลงของ ม.ร.ว.ถนัดศรี สวัสดิวัฒน์ มาขับร้องใหม่

* 29 กันยายน 2547 – เวิร์คพอยท์ฯ ได้เข้าจดทะเบียนในตลาดหลักทรัพย์แห่งประเทศไทย เป็น **บริษัท เวิร์คพอยท์ เอ็นเทอร์เทนเมนท์ จำกัด (มหาชน)**

* ประภาส ชลศรานนท์ และ ศุ บุญเลี้ยง ได้ร่วมงานกันในเพลง *ผู้หญิงที่อยากกอดตลอดชีวิต* เพลงประกอบละครโทรทัศน์เรื่อง *ผู้หญิงที่อยากกอดตลอดชีวิต* ออกอากาศทางช่อง 9

### **พ.ศ. 2548-49**

* 13-14 สิงหาคม 2548 – ประภาส ชลศรานนท์, นิติพงษ์ ห่อนาค, วัชระ ปานเอี่ยม, เกียรติศักดิ์ เวทีวุฒาจารย์ ได้ร่วมงานกันในงานละคอนเสิร์ต *ครบเด็กสร้างบ้าน* แสดงที่หอประชุมใหญ่ศูนย์วัฒนธรรมแห่งประเทศไทย และ ประภาส ชลศรานนท์ ได้แต่งเพลงสำหรับคอนเสิร์ตนี้โดยเฉพาะคือ *มีบางสิ่งมีบางอย่างที่นำทางเราให้กลับมา*

* 29 ธันวาคม 2548 – วัชระ ปานเอี่ยม และ สมชาย ศักดิกุล ร่วมแสดงภาพยนตร์เรื่อง *วาไรตี้ผีฉลุย (2548)*

* ธันวาคม 2549 – วัชระ, ภูษิต, เกียรติศักดิ์, ศุ, ฉัตรชัย ในนามวง **เฉลียง** ร่วมกับ คาราบาว และ โมเดิร์นด็อก ร่วมขับร้องและบรรเลงในเพลงประกอบสารคดีดนตรีเล่าเรื่อง **"น้ำคือชีวิต"** เป็นสารคดีที่ควบคุมการผลิตโดย ประภาส ชลศรานนท์ **เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสฉลองสิริราชสมบัติครบ 60 ปี และเฉลิมพระชนมพรรษา 80 พรรษา**

## **พ.ศ. 2550 – 2559**

### **พ.ศ. 2550**

* 20 มกราคม 2550 – วัชระ, ภูษิต, เกียรติศักดิ์, ฉัตรชัย ในนามวงเฉลียง ได้ร่วมขึ้นแสดงในคอนเสิร์ต *คีตา แบ็ค ทู เดอะ ฟิวเจอร์ คอนเสิร์ต* ที่รอยัลพารากอนฮอลล์ สยามพารากอน

* 26 มีนาคม 2550 – นิติพงษ์, วัชระ, ภูษิต, ศุ, เกียรติศักดิ์ ในนามวงเฉลียง ได้ร่วมขึ้นแสดงในงาน จุฬาฯ 90 ปี จามจุรีรวมใจ งานคืนเหย้าชาวจุฬาฯ ประจำปี พ.ศ. 2550

* มิถุนายน 2550 – หนังสือ *เฉลียง เรื่องราวบนแผ่นไม้* พิมพ์ครั้งที่ 2 โดยสำนักพิมพ์ไม้ไต่เขียน

* 8 มิถุนายน 2550 – รายการแฟนพันธุ์แท้ ตอนวงเฉลียง (ครั้งที่ 2) ออกอากาศ โดยสุดยอดแฟนพันธุ์แท้คือ ทิพย์วรรณ อรรถาโภชน์

* 30 มิถุนายน 2550 – วงเฉลียง ร่วมกับ สมาคมนิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย จัดคอนเสิร์ต ***เหตุเกิดที่...เฉลียง (2550)*** แสดงที่อิมแพ็ค อารีนา เมืองทองธานี เพื่อจัดหารายได้ให้กับสมาคมนิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย และสนับสนุนด้านการศึกษาของคณะ โดยมีเพลงใหม่ที่แสดงในคอนเสิร์ตนี้ คือ *เธอหมุนรอบฉัน ฉันหมุนรอบเธอ*

* 25 สิงหาคม 2550 – ภูษิต ไล้ทอง และ เกียรติศักดิ์ เวทีวุฒาจารย์ ได้ร่วมขึ้นแสดงในคอนเสิร์ต *25 ปี นิติพงษ์ ห่อนาค* ที่อิมแพ็ค อารีน่า เมืองทองธานี

* ประภาส ชลศรานนท์ รับรางวัลสื่อมวลชนดีเด่น จากรายการสารคดีดนตรีเล่าเรื่อง *น้ำคือชีวิต*

### **พ.ศ. 2551**

* 7 กุมภาพันธ์ 2551 – นิติพงษ์, วัชระ, ภูษิต ได้ร่วมขึ้นแสดงในคอนเสิร์ต *อารมณ์ดี้ ตอน ทุ่งหญ้า สายลม และ นมวัว* ที่ฟาร์มโชคชัย 3 กิโลเมตรที่ 12 ถ.ธนะรัชต์-เขาใหญ่ อ.ปากช่อง จ.นครราชสีมา

* 4-6 กรกฎาคม 2551 – วัชระ, ภูษิต, ศุ, เกียรติศักดิ์ ในนามวงเฉลียง ได้ร่วมขึ้นแสดงในคอนเสิร์ต *เพลงแบบประภาส* ที่ศูนย์วัฒนธรรมแห่งประเทศไทย และมีเพลงใหม่ที่แสดงในคอนเสิร์ตนี้ คือ *เขียนให้เธอ* ขับร้องโดย ศุ และ เกียรติศักดิ์

### **พ.ศ. 2552**

* 26 กุมภาพันธ์ 2552 – ประภาส ชลศรานนท์ รับรางวัลบุคคลเบื้องหลังแห่งปี จากงานประกาศผลรางวัล Nine Entertain Awards 2009

* 13 มิถุนายน 2552 – นิติพงษ์, วัชระ, ภูษิต ได้ร่วมขึ้นแสดงในคอนเสิร์ต *เฉลียง 3 ฝ่าย ภูมิใจเสนอ มหรสพพูดและเพลง ตอน คนจะไทย ใครจะทน* ที่ธันเดอร์โดม เมืองทองธานี  โดยมี เกียรติศักดิ์ ขึ้นเวทีในช่วงท้าย และมีเพลงใหม่ที่แสดงในคอนเสิร์ตนี้ คือ *คนจะไทย ใครจะทน, พรุ่งนี้เหอะ (Tomorrow's Blues), ยังไง..ก็บ้านเรา*

* 6 กันยายน 2552 – วัชระ, เกียรติศักดิ์ ได้ร่วมขึ้นแสดงในงาน *หนีตามเฉลียง ครั้งที่ 1* ที่มหาวิทยาลัยเกษตรศาสตร์

* 2-25 ตุลาคม 2552 – โต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ ร่วมกับทรูแฟนเทเชีย นำเพลงของวงเฉลียง กว่า 30 บทเพลงมาร้อยเรียงเป็นละครเวที ในชื่อเรื่อง *เดอะ เลเจนด์ ออฟ เร่ขายฝัน เฉลียง เดอะ มิวสิคัล* เปิดการแสดง ณ เอ็มเธียเตอร์ ถนนเพชรบุรี นำแสดงโดยนักล่าฝันเอเอฟ และมี ศุ บุญเลี้ยง เป็นนักแสดงรับเชิญพิเศษ

* 5-6 ธันวาคม 2552 – นิติพงษ์, วัชระ, ภูษิต ได้ร่วมขึ้นแสดงในคอนเสิร์ต *DeeBoyd Pop Fest concert* ที่ไร่สุวรรณ ปากช่อง จ.นครราชสีมา

* ประภาส ชลศรานนท์ และ วัชระ ปานเอี่ยม ได้ร่วมงานกันในเพลง *เส้นทาง* เพลงประกอบโฆษณา B-Quick

* เพลง *เธอหมุนรอบฉัน ฉันหมุนรอบเธอ* ได้ถูกนำมาใช้เป็นเพลงประกอบในภาพยนตร์เรื่อง *รถไฟฟ้ามาหานะเธอ (2552)*

### **พ.ศ. 2553**

* 30 มกราคม 2553 – ฉัตรชัย, เกียรติศักดิ์, ศุ, วัชระ ได้ร่วมขึ้นแสดงในคอนเสิร์ต *เพลงรักยุคคีตา โดย นกเฉลียง* ที่ศูนย์วัฒนธรรมแห่งประเทศไทย และออกอัลบั้มเพลงพิเศษที่ได้แต่งขึ้นมาใหม่สำหรับคอนเสิร์ตครั้งนี้ ชื่ออัลบั้ม *ผูกใจ* วางจำหน่ายพิเศษเฉพาะบริเวณหน้าคอนเสิร์ต

* 20-21 มีนาคม 2553 – ภูษิต ไล้ทอง ได้จัดคอนเสิร์ต *Once in a Lifetime Concert Produced by ภูษิต ไล้ทอง* ที่ศูนย์วัฒนธรรมแห่งประเทศไทย โดยมีแขกรับเชิญ เช่น สมาชิกวงเฉลียง คือ นิติพงษ์, เกียรติศักดิ์ (เฉพาะวันที่ 20 มีนาคม) และ วัชระ (เฉพาะวันที่ 21 มีนาคม)

* 5 มิถุนายน 2553 – วัชระ ปานเอี่ยม ได้จัดคอนเสิร์ตเดี่ยวครั้งแรก ในชื่อ *คอนเสิร์ตสวิงสวาย แบบวัชระ ปานเอี่ยม* (Swing Survive Concert) ที่หอประชุมใหญ่ ศูนย์วัฒนธรรมแห่งประเทศไทย โดยมีแขกรับเชิญ เช่น สมาชิกวงเฉลียง เกียรติ กิจเจริญ สันติสุข พรหมศิริ เป็นต้น

### **พ.ศ. 2554**

* 26 มกราคม 2554 – นิติพงษ์ ห่อนาค ประกาศลาออกจาก บมจ.จีเอ็มเอ็มแกรมมี่

* 3 มีนาคม 2554 – เฉลียง รับรางวัลพิเศษ **SEED HALL OF FAME** รางวัลสำหรับศิลปินคุณภาพระดับตำนานที่สร้างผลงานต่อเนื่อง และสร้างแรงบันดาลใจให้ผู้ฟังได้มีความหวัง สร้างฝันให้กับผู้คน ประสบความสำเร็จสูงสุดและยาวนาน จากงานประกาศผลรางวัล SEED AWARDS ครั้งที่ 6 จัดโดย คลื่นซี้ด 97.5 เอฟเอ็ม

* มิถุนายน 2554 – นิติพงษ์ ห่อนาค ดำรงตำแหน่งกรรมการบริษัท และกรรมการอำนวยการ บริษัท สหภาพดนตรี จำกัด

* 9 มิถุนายน 2554 – วัชระ, เกียรติศักดิ์, ฉัตรชัย ร่วมขับร้องบทเพลง ***ครองแผ่นดินโดยธรรม*** ที่จัดทำขึ้นเพื่อ**เฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในพระราชพิธีมหามงคลเฉลิมพระชนมพรรษา 7 รอบ (5 ธันวาคม 2554)** โดยมี ประภาส ชลศรานนท์ ประพันธ์คำร้อง

* นิติพงษ์ ห่อนาค เป็นผู้อำนวยการผลิต **โครงการทองผืนเดียวกัน** เพื่อแสดงถึงความร่วมมือร่วมใจ เป็นอันหนึ่งอันเดียวกันจากองค์กรต่างๆ ทั้งภาครัฐและเอกชน ในการผลิตและเผยแพร่ผลงานเพลง **และเพื่อหารายได้ทูลเกล้าฯ ถวาย พระบาทสมเด็จพระเจ้าอยู่หัวฯ เพื่อโดยเสด็จพระราชกุศลตามพระราชอัธยาศัย เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554** ได้รับการสนับสนุนงบประมาณโครงการ จากบริษัท สิงห์ คอร์ปอเรชั่น จำกัด

### **พ.ศ. 2555**

* 9 มกราคม 2555 – วัชระ ปานเอี่ยม ร่วมขับร้องเพลง *รากแผ่นดิน* เพลงประกอบละครโทรทัศน์เรื่อง *โหมโรง* ออกอากาศทางช่องไทยพีบีเอส

* 3 มีนาคม 2555 – นิติพงษ์, วัชระ, ภูษิต ได้ร่วมขึ้นแสดงในคอนเสิร์ต *Do For Dad Concert* ที่อิมแพ็ค อารีน่า เมืองทองธานี **จัดขึ้นเพื่อร่วมกันเทิดพระเกียรติในวโรกาสมหามงคลเฉลิมพระชนมพรรษา 84 พรรษา**

* 26 มีนาคม 2555 – วัชระ, ภูษิต, เกียรติศักดิ์ ในนามวงเฉลียง ได้ร่วมขึ้นแสดงในงานคืนเหย้าชาวจุฬาฯ 2555 ในโอกาสครบรอบ 95 ปี แห่งการสถาปนาจุฬาลงกรณ์มหาวิทยาลัย

### **พ.ศ. 2556**

* กุมภาพันธ์ 2556 – วัชระ ปานเอี่ยม และ ศุ บุญเลี้ยง ได้ร่วมงานกันในอัลบั้ม *เขียนความฝัน* ของหมอเป้ ดารินดา

* 6 กรกฎาคม 2556 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ได้ร่วมขึ้นแสดงในคอนเสิร์ตการกุศล *น้ำผึ้งหยดเดียว...ไง* ที่ศูนย์นิทรรศการและการประชุมไบเทค

* 11 กรกฎาคม 2556 – ประภาส ชลศรานนท์, นิติพงษ์ ห่อนาค, วัชระ ปานเอี่ยม ได้ร่วมเสวนาในงานเปิดตัวหนังสือ *"ว้าวุ่น"* ของ ปินดา โพสยะ (วัชระ แวววุฒินันท์) ซึ่งพิมพ์เป็นครั้งที่ 20 ณ ลานกิจกรรม ร้านหนังสือ B2S ชั้น 3 ศูนย์การค้าเซ็นทรัลเวิลด์

* 18 สิงหาคม 2556 – เกียรติศักดิ์, วัชระ, นิติพงษ์, ภูษิต, ฉัตรชัย ได้ร่วมขึ้นแสดงในงาน *พบกันวันสบายบ่ายวันอาทิตย์ Fan Meeting กับ พี่เกี๊ยง (เฉลียง)* ที่โรงแรมรามาดาพลาซ่า แม่น้ำริเวอร์ไซด์

* 13-29 กันยายน 2556 – วัชระ ปานเอี่ยม กำกับละครเวทีเรื่อง *ว้าวุ่น 2013 ซีนย้อนยุค แต่มุขทันสมัย* ละครเวทีที่สร้างจากเรื่องสั้นชุด *ว้าวุ่น* ของ ปินดา โพสยะ (วัชระ แวววุฒินันท์) ซึ่งเป็นเรื่องจริงของตนและกลุ่มเพื่อนๆ เช่น ประภาส, วัชระ, นิติพงษ์ เป็นต้น ในสมัยที่ยังเป็นนิสิต

### **พ.ศ. 2557**

* 13 กรกฎาคม 2557 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ได้ร่วมงานกันในรายการวาไรตี้ ชื่อว่า *แต๋ง เจี๊ยบ ดี้ วาไรตี้ 3 ฝ่าย* ผลิตรายการโดย ทีวี ธันเดอร์ ออกอากาศทางช่อง PPTV HD

### **พ.ศ. 2558**

* 24-25 มกราคม 2558 – เอ-ไทม์ โชว์บิส ได้จัดคอนเสิร์ต *The Masterpiece 30 ปี นิติพงษ์ ห่อนาค* แสดงที่รอยัลพารากอน ฮอลล์ ศูนย์การค้าสยามพารากอน รายได้ส่วนหนึ่งมอบให้โรงเรียนพระดาบสจังหวัดชายแดนภาคใต้

* 4 เมษายน 2558 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ได้ร่วมขึ้นแสดงในคอนเสิร์ตเฉลิมพระเกียรติฯ *Yes We CAN* ที่รอยัล พารากอนฮอล์ ศูนย์การค้าสยามพารากอน

* 18 กรกฎาคม 2558 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ได้ร่วมแสดงดนตรีในกิจกรรม *TK Music Weekend : ร่วมสมัย...สมัยนิยม* ที่อุทยานการเรียนรู้ TK park ชั้น 8 เซ็นทรัลเวิลด์

* 29 กรกฎาคม 2558 – ประภาส ชลศรานนท์ รับรางวัลผู้ใช้ภาษาไทยดีเด่น จากสำนักวรรณกรรมและประวัติศาสตร์ กรมศิลปากร กระทรวงวัฒนธรรม

* กันยายน 2558 – นิติพงษ์ ห่อนาค ประกอบอาชีพอิสระ ในนามบริษัท รอมชอม จำกัด

* ตุลาคม 2558 – ศุ บุญเลี้ยง ออกอัลบั้มชุด *จุ้ยดอกจิก* ที่เป็นการนำเอาเพลงที่แต่งโดย ประภาส ชลศรานนท์ มาขับร้องและทำดนตรีใหม่

* 9-11 ตุลาคม 2558 – วัชระ ปานเอี่ยม, เกียรติศักดิ์ เวทีวุฒาจารย์, ศุ บุญเลี้ยง ในนามวงเฉลียง ได้ร่วมขึ้นแสดงในคอนเสิร์ต *เพลงประภาส 2* ที่โรงละครเคแบงก์สยามพิฆเนศ ชั้น 7 สยามสแควร์วัน

### **พ.ศ. 2559**

* 14 กุมภาพันธ์ 2559 – วัชระ ปานเอี่ยม และ ศุ บุญเลี้ยง ได้ร่วมงานกันในคอนเสิร์ตป๊อป ออเคสตร้า *สุนทรีย์คีตศิลป์ ถิ่นเมืองเก่า* ณ พิพิธภัณฑ์ภูเก็ตไทยหัว ถนนกระบี่ จังหวัดภูเก็ต

* 12 มีนาคม 2559 – ประภาส ชลศรานนท์ รับรางวัลเกียรติยศคนทีวี ในงานประกาศรางวัลโทรทัศน์ทองคำ ประจำปี 2558

* 15 มีนาคม 2559 – ประภาส ชลศรานนท์ รับรางวัล Lifetime Achievement รางวัลเกียรติยศมอบให้กับผู้คร่ำหวอดในวงการดนตรีทั้งเบื้องหน้าและเบื้องหลัง และสร้างคุณูปการให้กับวงการเพลงของไทย ในงานประกาศรางวัล The Guitar Mag Awards 2016

* 3 มิถุนายน 2559 – ประภาส ชลศรานนท์ และ วัชระ ปานเอี่ยม ได้ร่วมงานกันในอัลบั้ม *เจี๊ยบ เฉลียงริมน้ำ* ที่เป็นการนำเอาเพลงของวงเฉลียง และเพลงที่แต่งโดย ประภาส ชลศรานนท์ มาขับร้องและทำดนตรีใหม่

* 2-12 กรกฎาคม 2559 – เฉลียงได้เผยแพร่เพลง *Medley ปรากฏการณ์เฉลียง* เป็นเพลงที่เกิดจากการนำ 3 เพลงพิเศษจากคอนเสิร์ตของวงเฉลียง คือ *ไม่รักแต่คิดถึง, เรื่องราวบนแผ่นไม้, เธอหมุนรอบฉัน ฉันหมุนรอบเธอ* มาทำทำนองดนตรีและบันทึกเสียงใหม่ทั้งหมด โดยมี โดม ทิวทอง เป็นผู้เรียบเรียงเสียงประสานทั้งหมด

* 8 กรกฎาคม 2559 – สมาชิกวงเฉลียงทั้ง 6 รวมตัวแถลงข่าวการจัดคอนเสิร์ต ***โตโยต้า พรีเซนต์ ปรากฎการณ์เฉลียง*** ณ สยามสมาคมฯ พร้อมเปิดตัวเพลง *เข้าใจว่าไม่เข้าใจ* สำหรับคอนเสิร์ตครั้งนี้

* สิงหาคม 2559 – เฉลียงออกนิตยสารสีสัน, นิตยสาร Esquire, A Day Bulletin สัปดาห์ที่ 3 และออกรายการ *Line กนก, ที่นี่หมอชิต*

* 9 สิงหาคม 2559 – นิติพงษ์ ห่อนาค แต่งเพลง *เข้าใจว่าไม่เข้าใจ* เป็นเพลงที่แต่งขึ้นเป็นพิเศษสำหรับคอนเสิร์ตปรากฎการณ์เฉลียง และเผยแพร่ใน YouTube

* 30 สิงหาคม 2559 – ประภาส ชลศรานนท์ แต่งเพลง *คนแปลกหน้า* เป็นเพลงที่แต่งขึ้นเป็นพิเศษสำหรับคอนเสิร์ตปรากฎการณ์เฉลียง ขับร้องโดย ศุ บุญเลี้ยง และ ฉัตรชัย ดุริยประณีต

* กันยายน 2559 – เฉลียงออกนิตยสาร GM ฉบับเดือนกันยายน

* 17-18 กันยายน 2559 – บริษัท ครีเอท อินเทลลิเจ้นซ์ จำกัด จัดคอนเสิร์ต ***โตโยต้า พรีเซนต์ ปรากฎการณ์เฉลียง*** แสดงที่ รอยัล พารากอน ฮอลล์ ศูนย์การค้าสยามพารากอน ชั้น 5 โดยมีเพลงใหม่ที่แสดงในคอนเสิร์ตนี้ คือ *เข้าใจว่าไม่เข้าใจ, คนแปลกหน้า, ไม่นานนี้เอง*

* 23 กันยายน 2559 – เฉลียงได้เผยแพร่เพลง *ไม่นานนี้เอง* เป็นเพลงที่แต่งขึ้นเป็นพิเศษสำหรับคอนเสิร์ตปรากฎการณ์เฉลียง ซึ่งแต่งโดย ประภาส ชลศรานนท์

* 11 พฤศจิกายน 2559 – ศุ บุญเลี้ยง แต่งเพลง *ลอย* ขับร้องโดย วัชระ ปานเอี่ยม และ วิยะดา โกมารกุล ณ นคร **เพื่อน้อมถวายความอาลัยแด่พระบาทสมเด็จพระปรมินทรมหาภูมิพลอดุลยเดช**

## **พ.ศ. 2560 – ปัจจุบัน**

### **พ.ศ. 2560**

* 28 ม.ค.-12 ก.พ. 2560 – โรงละครเคแบงก์สยามพิฆเนศ ร่วมกับ โต๊ะกลม (บริษัทในเครือเวิร์คพอยท์) ได้นำเพลงของวงเฉลียงมาร้อยเรียงเป็นละครเวทีอีกครั้ง ในชื่อเรื่อง *นิทานหิ่งห้อย เดอะ มิวสิคัล ละครเวทีร้องเพลงเฉลียง* สร้างโดยทีมผู้สร้าง โหมโรง เดอะ มิวสิคัล จัดแสดงที่โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน

* 5 กุมภาพันธ์ 2560 – นิติพงษ์ ห่อนาค และ วัชระ ปานเอี่ยม ร่วมกับ โรส ศิรินทิพย์ ได้ร่วมแสดงดนตรีในรายการนักผจญเพลง ออกอากาศทางช่องไทยพีบีเอส

* 19 กุมภาพันธ์ 2560 – นิติพงษ์, วัชระ, ภูษิต, เกียรติศักดิ์ ในนามวงเฉลียง ได้ร่วมขึ้นแสดงในคอนเสิร์ตการกุศล *ถาปัดฯ ร้องบรรเลง เพลงของพ่อ* ที่หอประชุมใหญ่ ศูนย์วัฒนธรรมแห่งประเทศไทย

* 14 เมษายน 2560 – นิติพงษ์, วัชระ, เกียรติศักดิ์, ฉัตรชัย ได้ร่วมงานรดน้ำดำหัวเฉลียงในวันสงกรานต์ ที่ร้านฌาร์แด็ง เดอไชยศรี จังหวัดนครปฐม

* 6 พฤษภาคม 2560 – นิติพงษ์, วัชระ, ภูษิต ได้ร่วมขึ้นแสดงในคอนเสิร์ต *Magic Moment เพลงรักของดี้ ดนตรีของแต๋ง* ที่ศูนย์การประชุมแห่งชาติสิริกิติ์ ซึ่งรายได้ทั้งหมดมอบให้กับโรงพยาบาลศิริราชเพื่อจัดสร้างอาคารนวมินทรบพิตร 84 พรรษา

* 5 กรกฎาคม 2560 – นิติพงษ์ ห่อนาค และบริษัท หนีกรุง คอนเน็ค จำกัด จัดคอนเสิร์ตการกุศล *ทำให้หมา หาให้แมว Realiparty Concert* ที่เมืองไทย จีเอ็มเอ็ม ไลฟ์ เฮ้าส์ เซ็นทรัลเวิลด์ ชั้น 8 โดยมี เกียรติศักดิ์, ภูษิต, วัชระ, ฉัตรชัย ร่วมขึ้นแสดงในคอนเสิร์ต เพื่อนำรายได้ทั้งหมดมอบให้มอบมูลนิธิ ดิอาร์ค เชียงใหม่

* 8-9 กรกฎาคม 2560 – วัชระ ปานเอี่ยม และ ศุ บุญเลี้ยง ได้ร่วมขึ้นแสดงในงาน *ถนนสายวัฒนธรรมเมืองกะทู้ ครั้งที่ 9* ณ เวทีย่อย หน้าหมู่บ้านกะทู้ธานี จังหวัดภูเก็ต

* 16 ธันวาคม 2560 – นิติพงษ์, วัชระ, ภูษิต, เกียรติศักดิ์, ฉัตรชัย ในนามวงเฉลียง และ เดอะ พาเลซ ได้ร่วมขึ้นแสดงดนตรีที่ห้องคริสตัล ฮอลล์ โรงแรมพลาซ่า แอทธินี รอยัล เมอริเดียน กรุงเทพฯ

### **พ.ศ. 2561**

* 26 มีนาคม 2561 – วัชระ, ภูษิต, ศุ ในนามวงเฉลียง ได้ร่วมขึ้นแสดงในงาน *101 ปี คืนเหย้า ก้าวสู่ศตวรรษใหม่ (CU 101 HOMECOMING)*

* เมษายน 2561 – นิติพงษ์ ห่อนาค และ เจ เอส แอล โกลบอล มีเดีย เปิดคอร์สเรียนออนไลน์ ชื่อว่า *แต่งเพลง.. แบบ ดี้ นิติพงษ์ ห่อนาค*

* 20 กรกฎาคม 2561 – วัชระ ปานเอี่ยม และ ฉัตรชัย ดุริยประณีต ได้ร่วมขึ้นแสดงดนตรีสด ณ ร้านบางแสนสุข จังหวัดชลบุรี

* 16 กันยายน 2561 – วัชระ, นิติพงษ์, ภูษิต, เกียรติศักดิ์, ฉัตรชัย ได้ร่วมขึ้นแสดงในงาน *เจี๊ยบ ริมน้ำ กลางเมือง* ที่ห้องอเนกประสงค์ ชั้น 1 หอศิลปวัฒนธรรมกรุงเทพมหานคร

* 23 ตุลาคม 2561 – วัชระ ปานเอี่ยม และ ภูษิต ไล้ทอง ร่วมขับร้องและบรรเลงในบทเพลง *เพชรชมพู* จัดทำโดย สมาคมนิสิตเก่าจุฬาลงกรณ์มหาวิทยาลัย

* 29 ธันวาคม 2561 – วัชระ, นิติพงษ์, ภูษิต, เกียรติศักดิ์, ฉัตรชัย ได้ร่วมขึ้นแสดงดนตรีในงาน *ณ สัทธา Festival 2018 มหัศจรรย์แห่งความเบิกบาน* ที่ ณ สัทธา อุทยานไทย อ.บางแพ จ.ราชบุรี

### **พ.ศ. 2562**

* 21 กุมภาพันธ์ 2562 – ประภาส ชลศรานนท์ ได้รับยกย่องให้เป็น **ศิลปินแห่งชาติ** สาขาศิลปะการแสดง ประเภทดนตรีสากลและนาฏศิลป์สากล (ผู้สร้างสรรค์งานบันเทิงและดนตรีไทยสากล) ประจำปี พ.ศ. 2561

* 26 มีนาคม 2562 – วัชระ ปานเอี่ยม, นิติพงษ์ ห่อนาค, ภูษิต ไล้ทอง, เกียรติศักดิ์ เวทีวุฒาจารย์ ในนามวงเฉลียง ได้ร่วมขึ้นแสดงในงาน *คืนเหย้า 102 ปี เปิดโลกจุฬาฯ สู่อนาคต* เนื่องในโอกาสวันครบรอบ 102 ปี แห่งการสถาปนาจุฬาลงกรณ์มหาวิทยาลัย

* 26 พฤษภาคม 2562 – เกียรติศักดิ์ เวทีวุฒาจารย์ แต่งเพลง *จากกระดาษวาดไว้* ให้กับงานละคอนเสิร์ต *ครบเด็กสร้างบ้าน ตอน Anti-Aging*

* 9 กรกฎาคม 2562 – ภูษิต ไล้ทอง รองประธานเจ้าหน้าที่บริหาร บริษัท ทีวี ธันเดอร์ จำกัด (มหาชน) ได้รับโล่ประกาศเกียรติคุณในการดำเนินการดีเด่นด้านป้องกันควบคุมการบริโภคเครื่องดื่มแอลกอฮอล์ เนื่องในวันงดดื่มสุราแห่งชาติ ประจำปี 2562

* 19 ตุลาคม 2562 – วัชระ, ภูษิต, ศุ, เกียรติศักดิ์ ในนามวงเฉลียง ได้ร่วมขึ้นแสดงในคอนเสิร์ต *MAZDA PRESENTS คอนเสิร์ตเพลงประภาส 3* ที่รอยัลพารากอนฮอลล์ สยามพารากอน

### **พ.ศ. 2563**

* 14 กรกฎาคม 2563 – วัชระ, นิติพงษ์, ภูษิต, เกียรติศักดิ์ ในนามวงเฉลียง ร่วมกับ มาดามแป้ง นวลพรรณ ล่ำซำ ร่วมขับร้องและบรรเลงในบทเพลง *จามจุรีศรีจุฬาฯ* และ *ไม่รักแต่คิดถึง* ในรายการ CU Tube ของจุฬาฯ

* 28 สิงหาคม 2563 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ร่วมแถลงข่าวการจัดคอนเสิร์ต *มหรสพอารมณ์ดี เฉลียงริมเล* ณ ห้องประชุมจารุวัสตร์ ชั้น 10 การท่องเที่ยวแห่งประเทศไทย สำนักงานใหญ่

* 12 กันยายน 2563 – การท่องเที่ยวแห่งประเทศไทย (ททท.) และสมาคมธุรกิจการท่องเที่ยวจังหวัดภูเก็ต ได้จัดคอนเสิร์ต *มหรสพอารมณ์ดี เฉลียงริมเล* ที่สวนสาธารณะสะพานหิน จังหวัดภูเก็ต

* 7 พฤศจิกายน 2563 – วัชระ ปานเอี่ยม และ ศุ บุญเลี้ยง ได้ร่วมขึ้นแสดงในคอนเสิร์ต *นั่งใกล้ (ได้แค่นี้) เจี๊ยบกะจุ้ย คุย.เล่น.ร้อง* ที่โรงละครเคแบงก์สยามพิฆเนศ ชั้น 7 สยามสแควร์วัน และมีแขกรับเชิญคือ ว่าน ธนกฤต พานิชวิทย์

### **พ.ศ. 2564**

* **13 กันยายน 2564 – สมาชิกวงเฉลียงทั้ง 6 อัญเชิญบทเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช บรมนาถบพิตร ลำดับที่ 2 ในบทเพลง *ยามเย็น* มาขับร้องและบรรเลง และเผยแพร่ใน YouTube**

### **พ.ศ. 2565**

* 20 กุมภาพันธ์ 2565 – เกียรติศักดิ์ เวทีวุฒาจารย์ เป็นประธานในการจัดงาน *วิ่งสร้างเมือง 2022* (Run For Better City 2022) เป็นกิจกรรมที่จัดโดยสมาคมนิสิตเก่าคณะสถาปัตยกรรมศาสตร์ และคณะสถาปัตยกรรมศาสตร์ เพื่อนำรายได้ส่วนหนึ่งมอบให้มูลนิธิเด็กอ่อนในสลัมฯ

* 21 เมษายน 2565 – วัชระ ปานเอี่ยม, นิติพงษ์ ห่อนาค, ภูษิต ไล้ทอง ได้ร่วมแสดงดนตรีสดในคอนเสิร์ตออนไลน์ *เจี๊ยบอะคูสติก#4 : คุย เม้นต์ เล่นดนตรี* ผ่านทาง Facebook Live

### **พ.ศ. 2566**

* 27 พฤษภาคม 2566 – วัชระ ปานเอี่ยม และ ภูษิต ไล้ทอง ออกรายการ *#คุยให้เด็กมันฟัง* ผ่านทาง YouTube และ Facebook Live

* 5 มิถุนายน 2566 – ฉัตรชัย ดุริยประณีต แต่งเพลง *เฉลียงแรร์ไอเท็ม คอนเสิร์ต* เป็นเพลงที่แต่งขึ้นเป็นพิเศษสำหรับโปรโมทคอนเสิร์ตเฉลียง Rare Item และเผยแพร่ใน YouTube

* 19 กรกฎาคม 2566 – ประภาส ชลศรานนท์ แต่งเพลง *ยังคงเอกเขนก* เป็นเพลงพิเศษในวาระการรวมตัวเพื่อทำคอนเสิร์ตเฉลียง Rare Item และในปีที่เฉลียงมีอายุ 41 ปี ซึ่งเผยแพร่ใน YouTube

* สิงหาคม 2566 – ศุ บุญเลี้ยง ออกรายการ *นักผจญเพลง REPLAY* และ วัชระ ปานเอี่ยม ออกรายการ *The Wall Song ร้องข้ามกำแพง*

* 26-27 สิงหาคม 2566 – บริษัท ครีเอท อินเทลลิเจ้นซ์ จำกัด จัดคอนเสิร์ต ***เฉลียง Rare Item (2566)*** แสดงที่รอยัลพารากอน ฮอลล์ ศูนย์การค้าสยามพารากอน

* 22 พฤศจิกายน 2566 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ร่วมแถลงข่าวการจัดคอนเสิร์ต ***เฉลียง Rare Item RESTAGE คอนเสิร์ต รอบการกุศล*** ณ หอประชุมราชแพทยาลัย โรงพยาบาลศิริราช คณะแพทยศาสตร์ศิริราชพยาบาล เพื่อร่วมสมทบกองทุนกายอุปกรณ์เพื่อผู้พิการ โรงพยาบาลศิริราช

* 3 ธันวาคม 2566 – นิติพงษ์ ห่อนาค, วัชระ ปานเอี่ยม, ภูษิต ไล้ทอง ออกรายการ *Once Upon A Good Time*

* 9-10 ธันวาคม 2566 – บริษัท ครีเอท อินเทลลิเจ้นซ์ จำกัด จัดรีสเตจคอนเสิร์ต ***เฉลียง Rare Item RESTAGE คอนเสิร์ต*** รอบปกติ จำนวน 2 รอบการแสดง แสดงที่หอประชุมมหิดลสิทธาคาร มหาวิทยาลัยมหิดล

* 11 ธันวาคม 2566 – บริษัท ครีเอท อินเทลลิเจ้นซ์ จำกัด จัดรีสเตจคอนเสิร์ต ***เฉลียง Rare Item RESTAGE คอนเสิร์ต รอบการกุศล*** เพื่อร่วมสมทบกองทุนกายอุปกรณ์เพื่อผู้พิการ โรงพยาบาลศิริราช หารายได้สมทบทุนโรงเรียนกายอุปกรณ์สิรินธร คณะแพทยศาสตร์ศิริราชพยาบาลช่วยผู้พิการที่ยากไร้และด้อยโอกาสให้ได้รับอุปกรณ์และการรักษาที่ดี มีคุณภาพชีวิตที่ดีได้อย่างยั่งยืน

## **ดูเพิ่ม**

* **สมาชิกวงเฉลียง**
* **ประวัติย่อวงเฉลียง**

## อ้างอิง

* *เพลงเขียนคน ดนตรีเขียนโลก* เรียบเรียงโดย *สมชัยพหลกุลบุตร* , ณ บ้านวรรณกรรม, ตุลาคม 2537
* *เฉลียงเรื่องราวบนแผ่นไม้*, สำนักพิมพ์ แม่ขมองอิ่ม, ธันวาคม 2543
* นิตยสาร a day ฉบับเดือนกรกฎาคม 2551 ทางเว็บไซต์ prapas.com

1. ↑ **ผู้คนบนเฉลียง** ทางเว็บไซต์ chaliang.com
2. ↑ https://www.facebook.com/entertainnaja/photos/a.482404082155028/1024212514640846/
3. ↑ สารคดี “85 ปี เล่นแต่ดี ‘ถาปัด จุฬาฯ” : ยุค 5 ยุคแห่งความหลากหลาย (พ.ศ. 2520-2529)
4. ↑ ประภาส ชลศรานนท์ : เรามาจากไหน 1
5. ↑ [1]
6. ↑ อินดี้ที่มาก่อนกาล!! ตำนานการก่อตั้ง “เฉลียง” : #คุยให้เด็กมันฟัง
7. ↑ สูจิบัตรละครเรื่อง "พรายน้ำ" ของ รองศาสตราจารย์สดใส พันธุมโกมล มกราคม 2525
8. ↑ คบเด็กสร้างละคร : นิตยสาร a day ฉบับเดือนกรกฎาคม 2551 pp. 76 ทางเว็บไซต์ prapas.com
9. ↑ 19/1/50 .. นวย ซีเลคชั่น : เฉลียง
10. ↑ เครื่องเคียงข้างจอ / วัชระ แวววุฒินันท์ / เฉลียง Rare Item
11. ↑ รายการเก๋าไม่แก่ วันที่ 29-06-61 แขกรับเชิญ:คุณเจี๊ยบ วัชระ ปานเอี่ยม(ต่อ)EP.16(2/4)
12. ↑ ว้าวุ่น : คอลัมน์ เดินไปในเงาฝัน โดย สาโรจน์ มณีรัตน์ (มติชนรายวัน 14 ก.ค.2556)
13. ↑ ประภาส ชลศรานนท์ : เรามาจากไหน 3
14. ↑ บัตเตอร์ฟลาย (Butterfly) ชุด : เพลงประกอบภาพยนตร์ วัยระเริง (พ.ศ. 2527)
15. ↑ เกี๊ยง วงเฉลียง กับชีวิตสถาปนิกบริษัทเดียว จากเด็กฝึกงานสู่ผู้บริหาร A49
16. ↑ บทความ อีกกลุ่มของละครไทย จากรั้วมหาวิทยาลัย สู่บันเทิงธุรกิจ... ละคร’ถาปัด ไทย แลมพูน โดย รณดิส พงษ์สุนทร (กุมภาพันธ์ 2530)
17. ↑ [2]
18. ↑ [3]
19. ↑ เรื่องหนึ่งบนเส้นทางสายดนตรีของ "ฉัตรชัย ดุริยประณีต" ที่ไม่ค่อยมีใครรู้
20. ↑ http://teetwo.blogspot.com/2010/09/blog-post\_03.html
21. ↑ [4]
22. ↑ [5]
23. ↑ [6]
24. ↑ [7]
25. ↑ Inside Hall of Fame 2017 II EP 013 ดี้ นิติพงษ์ ห่อนาค
26. ↑ [8]
27. ↑ [9]
28. ↑ [10]
29. ↑ [11]
30. ↑ [12]
31. ↑ [13]
32. ↑ [14]
33. ↑ คนเก่าออกไป-คนใหม่เข้ามา "กว่าจะเป็น "เฉลียง" เต็มวง !!! : #คุยให้เด็กมันฟัง
34. ↑ รายการเก๋าไม่แก่ วันที่ 29-06-61 แขกรับเชิญ:คุณเจี๊ยบ วัชระ ปานเอี่ยม(ต่อ)EP.16(3/4)
35. ↑ https://www.facebook.com/entertainnaja/photos/a.482404082155028/507342736327829/
36. ↑ We Are The World (ทุกคนเป็นโลก) (2531) - YouTube
37. ↑ หนุ่มเสก & เฉลียง - คอนเสิร์ตหนุ่มเสก เฉลียง (เซ็นทรัลลาดพร้าว 14 / 2 / 2532) - OFFICIAL CONCERT
38. ↑ เผยโฉมผู้ร่วมก่อตั้งอาณาจักร "เวิร์คพอยท์" บทเรียนเมื่อราว 30 ปีที่แล้ว - คนหยังเขียด
39. ↑ [15]
40. ↑ https://www.facebook.com/PrapasChol/posts/241393732625833
41. ↑ เพ็ญแข สร้อยทอง. "ผู้ขับขาน...บทเพลงกล่อมแม่...ศุ บุญเลี้ยง". หนังสือพิมพ์โพสต์ทูเดย์ ฉบับวันเสาร์ที่ 11 สิงหาคม 2550.
42. ↑ มูเซอ:เมื่อประภาสทำเพลงอินดี้ : นิตยสาร a day ฉบับเดือนกรกฎาคม 2551 pp. 77 ทางเว็บไซต์ prapas.com
43. ↑ เกียรติศักดิ์ ฉัตรชัย - เด็ดดอกไม้สะเทือนถึงดวงดาว ทางเว็บไซต์ prapas.com
44. ↑ https://www.facebook.com/photo/?fbid=631763352285135&set=a.187050956756379
45. ↑ **เรือนน้ำ : กองทุนเฉลียง** ทางเว็บไซต์ chaliang.com
46. ↑ [16]
47. ↑ ~~ เปิดกรุเทปสมบัติ ~~ (26) เฉลียง : คนอื่นอีกมากมาย ต่างบ้าน ต่างคน บน"เฉลียง"
48. ↑ แค่อยากเล่า 8
49. ↑ แค่อยากเล่า 9
50. ↑ แค่อยากเล่า ตอน 10
51. ↑ เจี๊ยบ ปลื้ม หม่อมฯ ส่ง ยามรัก สืบสานงานเพลงทรงคุณค่า
52. ↑ เพลง ผู้หญิงที่อยากกอดตลอดชีวิต - ประภาส ชลศรานนท์
53. ↑ ละคอนเสิร์ต **ครบเด็กสร้างบ้าน**
54. ↑ เพลง ***มีบางสิ่งมีบางอย่างที่นำทางเราให้กลับมา*** สำหรับงานละคอนเสิร์ต "ครบเด็กสร้างบ้าน" ทางเว็บไซต์ prapas.com
55. ↑ ***น้ำคือชีวิต*** ทางเว็บไซต์ prapas.com
56. ↑ https://www.ryt9.com/s/prg/102723
57. ↑ KITA Back To The Future Concert
58. ↑ เชิญ คณาจารย์ นิสิตเก่า ชวนเพื่อนพ้อง น้องพี่ไปร่วมงาน จุฬาฯ 90 ปี ... จามจุรีรวมใจ งานคืนเหย้าชาวจุฬาฯ ประจำปี พ.ศ. 2550
59. ↑ เฉลียง กับ คอนเสิร์ต เล็ก ๆ ในงานคืนสู่เหย้า 90 ปี จุฬาลงกรณ์มหาวิทยาลัย
60. ↑ ย้อนตำนาน วงเฉลียง หาแฟนตัวจริงรับสุดยอดรางวัล
61. ↑ แฟนเพลงชม คอนเสิร์ตอารมณ์ดี้ เยี่ยม
62. ↑ [17]
63. ↑ เฉลียง 3 ฝ่าย ดี้-แต๋ง-เจี๊ยบ ประลองฝีปากสุดมันส์
64. ↑ หนีตามเฉลียง
65. ↑ เร่ขายฝันฯ : แค่สอบผ่าน!!
66. ↑ เดอะ เลเจนด์ ออฟ เร่ขายฝันเฉลียง เดอะ มิวสิคัล - Tohgloam
67. ↑ "เร่ขายฝันฯ"อลังการสุดซึ้งทำน้ำตาร่วง
68. ↑ มาดูความเป็นมนุษย์ แบบ …ขาด ๆ เกิน ๆ ไปกับ ‘เร่ขายฝัน’
69. ↑ DeeBoyd Pop Fest concert 5-6 ธค 2552 ที่เขาใหญ่ ไร่สุวรรณ
70. ↑ เพลงประกอบโฆษณา B-Quick เพลง เส้นทาง - เจี๊ยบ วัชระ ปานเอี่ยม
71. ↑ [18]
72. ↑ การเดินทางของเพลงเธอหมุนรอบฉันฉันหมุนรอบเธอ ทางเพจ Prapas Cholsaranon
73. ↑ เวิร์คพอยท์ฯ จัดคอนเสิร์ตยิ่งใหญ่ เพลงรักยุคคีตา โดย นกเฉลียง
74. ↑ a day BULLETIN issue 78
75. ↑ ภาพคอนเสิร์ต เพลงรักยุคคีตา โดย นกเฉลียง ทางเว็บไซต์ chaliang.com
76. ↑ https://www.posttoday.com/lifestyle/13476
77. ↑ https://www.ryt9.com/s/prg/798254
78. ↑ เมืองไทยประกันชีวิต Presents คอนเสิร์ตแรกของนักร้องนำวงเฉลียง ...SWING SURVIVE CONCERT คอนเสิร์ตสวิงสวาย แบบวัชระ ปานเอี่ยม
79. ↑ ประกาศผลรางวัลสุดซี้ด Seed Awards ประจำปี 2010
80. ↑ พี่เบิร์ด-บอดี้สแลม-ซิงกูล่า แท็คทีมคว้ารางวัลใหญ่ Seed Awards
81. ↑ 'Seed Awards' รวมพลคนดนตรี ศิลปินดังร่วมคว้ารางวัลซี้ด..ด
82. ↑ เหล่าศิลปิน-นักดนตรี รวมใจเป็นหนึ่งเพื่อองค์ราชัน ‘Do For Dad Concert’
83. ↑ คืนเหย้าจุฬาฯ ‘95 ปี รวมน้ำใจน้องพี่สีชมพู’
84. ↑ งานเสวนาหนังสือ "ว้าวุ่น" ผลงานโดย ปินดา โพสยะ
85. ↑ ข่าวศิลปะ บันเทิง - เสวนาหนังสือ "ว้าวุ่น"
86. ↑ [19]
87. ↑ [20]
88. ↑ ว้าวุ่น 2013 ซีนย้อนยุค แต่มุขทันสมัย - JSL Square
89. ↑ ข่าวละครเวที "ว้าวุ่น 2013 ซีนย้อนยุค แต่มุขทันสมัย"
90. ↑ เคยอ่านหนังสือเล่มนี้ไหม "ว้าวุ่น" ของปินดา โพสยะ เขากำลังจะนำมาทำเป็นละครเวที มันน่าสนใจมากตรงที่เจ้าของเรื่องลงมาคุมงานเอง
91. ↑ 3 เก๋า "เฉลียง" หวนคืนจอ ใน "แต๋ง เจี๊ยบ ดี้ วาไรตี้ 3 ฝ่าย"
92. ↑ EYES ปก 3 เพื่อนซี้รุ่นเก๋า พาทัวร์เบื้องหลังรายการ “แต๋ง เจี๊ยบ ดี้ วาไรตี้ 3 ฝ่าย”
93. ↑ “ดี้ นิติพงษ์” เผยโดน PPTV งดต่อสัญญารายการเหตุไม่มีเรตติง-ไร้โฆษณา โอดทีวียุคนี้มีแต่คุยข่าว-ประกวดร้องเพลง-ละคร-หนังเกาหลี
94. ↑ คอนเสิร์ตเฉลิมพระเกียรติฯ “Yes We CAN” พบกับการรวมตัวของ 3 พลังคนดนตรี ชาตรี คงสุวรรณ, อัสนี โชติกุล, นิติพงษ์ ห่อนาค และเพื่อนพ้องศิลปิน
95. ↑ YES We C A N มันส์ๆ กับงานดนตรีคุณภาพโดยพี่โอม ชาตรี พี่ป้อม พี่โต๊ะ และ Talk หยิกแกมหยอกจากพี่ๆ เฉลียง 04/04/15
96. ↑ [21]
97. ↑ กระทรวงวัฒนธรรมมอบรางวัลยกย่องผู้ใช้ภาษาไทย และเพชรในเพลง เนื่องในวันภาษาไทยแห่งชาติ พุทธศักราช 2558
98. ↑ ศุ บุญเลี้ยง อัลบั้ม 'จุ้ยดอกจิก' รวมเพลงจากปลายปากกาของ ประภาส ชลศรานนท์
99. ↑ คอนเสิร์ตเพลงประภาส 2 จัด เจอะและจอง คนแห่ซื้อบัตรรอบพิเศษ
100. ↑ ชวนเที่ยวงานตรุษจีน-ย้อนอดีตเมืองภูเก็ต วันที่ 13-15 ก.พ.
101. ↑ ประภาส รับรางวัล The Guitar Mag Awards 2016
102. ↑ สรุปผล 12 รางวัลอันทรงเกียรติ THE GUITAR MAG AWARDS 2016 พร้อมบทสัมภาษณ์
103. ↑ [22]
104. ↑ [23]
105. ↑ พูดคุยกันสบายๆกับทีมเฉลียงในงานแถลงข่าวปรากฏการณ์เฉลียง
106. ↑ [24]
107. ↑ “เคแบงก์สยามพิฆเนศ” จับมือ “โต๊ะกลม” ดันโปรเจ็กต์ใหญ่ส่งท้ายปี หยิบบทเพลงเฉลียงมาร้อยเรียงเป็นละครเพลงใน “นิทานหิ่งห้อย”
108. ↑ “นิทานหิ่งห้อยฯ”ละครเวทีแห่งปี เปิด 9 รอบแสดงใหม่
109. ↑ นักผจญเพลง : เขียนเป็นคำ ฮัมเป็นเพลง (5 ก.พ. 60)
110. ↑ คอนเสิร์ต ถาปัดฯ ร้องบรรเลง เพลงของพ่อ
111. ↑ ถาปัดฯ ร้องบรรเลง เพลงของพ่อ
112. ↑ ดี้-นิติพงษ์ควงเพื่อนซี้แต๋ง-ภูษิตประกาศความพร้อมขึ้นเวที “Magic Moment เพลงรักของดี้ดนตรีของแต๋ง”
113. ↑ รวมพลดีว่า ดีโว่แถวหน้าเมืองไทย! Magic Moment เพลงรักของดี้ ดนตรีของแต๋ง
114. ↑ อำพลฟูดส์ ร่วมสร้างปรากฏการณ์คอนเสิร์ต Magic Moment เพลงรักของดี้ ดนตรีของแต๋ง ขนทัพศิลปินแถวหน้าพร้อมบทเพลงรักสุดฮิตจากปลายปากกาดี้ นิติพงษ์ ห่อนนาค และกองทัพวงออร์เครสตาจาก แต๋ง ภูษิต ไล้ทอง
115. ↑ "ดี้ นิติพงษ์" นำทีมจัดคอนเสิร์ตการกุศลครั้งประวัติศาสตร์ "ทำให้หมา หาให้แมว Realiparty Concert"
116. ↑ http://www.neekrung.com/activity/182
117. ↑ [25]
118. ↑ [26]
119. ↑ สนจ. ชวนนิสิตจุฬาฯ ทุกรุ่น ร่วมงาน "101 ปี คืนเหย้า ก้าวสู่ศตวรรษใหม่"
120. ↑ [27]
121. ↑ เจี๊ยบ ริมน้ำ กลางเมือง วันที่ : 16 กันยายน 2561
122. ↑ เพชรชมพู (จุฬา) : ปิยมหาราชานุสรณ์ 2561 (150 ปี) ๒๓ ตุลาคม ๒๕๖๑
123. ↑ [28]
124. ↑ แดนอรัญ แสงทอง-เพชรา​ เชาวราษฎร์​-ประภาส ชลศรานนท์ “ศิลปินแห่งชาติ” ปี 2561
125. ↑ ประกาศยกย่อง 12 บุคคล เป็นศิลปินแห่งชาติปี 2561 เพชรา เชาวราษฎร์, ประภาส ชลศรานนท์, แดนอรัญ แสงทอง
126. ↑ 'เพชรา-ประภาส' ได้รับคัดเลือกเป็น ศิลปินแห่งชาติ ประจำปี 2561
127. ↑ สมเด็จพระเทพรัตนราชสุดา ฯ สยามบรมราชกุมารี เสด็จฯทรงเปิดงาน“คืนเหย้า 102 ปี เปิดโลกจุฬาฯ สู่อนาคต”
128. ↑ งานคืนเหย้า ๑๐๒ ปี เปิดโลกจุฬาฯ สู่อนาคต ในโอกาสครบรอบ ๑๐๒ ปีแห่งการสถาปนาจุฬาลงกรณ์มหาวิทยาลัย วันอังคารที่ ๒๖ มีนาคม ๒๕๖๒
129. ↑ [29]
130. ↑ “เฉลียง-สามโทน-ตูน” นำทีมมอบความสุข สนุกสุดฟิน คอนเสิร์ตแห่งปี “เพลงประภาส 3”
131. ↑ “เพลงประภาส3” รอยยิ้ม เสียงหัวเราะ
132. ↑ (คลิป) "มาดามแป้ง" โชว์เพลงหวานร่วม “วงเฉลียง” ผ่าน "CU Tube"
133. ↑ “มาดามแป้ง X 4 ศิลปินวงเฉลียง” กับผลงานเพลงที่เปี่ยมด้วยเสน่ห์ น่ารัก หวานซึ้ง ของพี่น้องชาวจุฬาฯ
134. ↑ จังหวัดภูเก็ตจัดคอนเสิร์ตครั้งแรกหลังโควิด-19 “มหรสพอารมณ์ดี เฉลียงริมเล” ฟื้นการท่องเที่ยว
135. ↑ มหรสพอารมณ์ดี “เฉลียงริมเล” ทางเว็บไซต์ Eventpop
136. ↑ ภูเก็ตชวนเพลิดเพลินไปกับคอนเสิร์ตวงเฉลียงใน “มหรสพอารมณ์ดี เฉลียงริมเล”
137. ↑ มหรสพอารมณ์ดีเฉลียงริมเลหยุดฝนได้สร้างความสนุกเต็มเปี่ยม 3 ชม.เต็ม
138. ↑ คอนเสิร์ตนั่งใกล้ (ได้แค่นี้) เจี๊ยบกะจุ้ย คุย.เล่น.ร้อง
139. ↑ **เพลงพระราชนิพนธ์”ยามเย็น” บรรเลงร้องโดยเฉลียง**
140. ↑ **เฉลียง ขออัญเชิญบทเพลงพระราชนิพนธ์ ยามเย็น ครับ**
141. ↑ สมาคมนิสิตเก่าคณะสถาปัตยกรรมศาสตร์ จุฬาฯ เชิญร่วมงาน “วิ่งสร้างเมือง 2022”
142. ↑ คอนเสิร์ตออนไลน์ เจี๊ยบอะคูสติก#4 คุย เม้นต์ เล่นดนตรี วันที่ 21 เมษายน นี้
143. ↑ ตอบแทนความคิดถึงกัน ในคอนเสิร์ตออนไลน์ เจี๊ยบ อะคูสติก#4 : คุย เมนต์ เล่นดนตรี ด้วยการร่วมซื้อบัตร เพื่อนำรายได้ส่วนนึงไปทำบุญวันเกิดปีนี้ร่วมกัน
144. ↑ เพลงใหม่ล่าสุดของเฉลียง “ยังคงเอกเขนก” ทางเพจ Prapas Cholsaranon
145. ↑ นักผจญเพลงREPLAY เยือนเกาะสมุย บ้านเกิดของผู้ชายชื่อ "จุ้ย" วันเสาร์ที่ 5 ส.ค. นี้ เวลา 22.05 น. ทาง Thai PBS
146. ↑ หน้ากำแพงรุ่นใหญ่อย่าง "เจี๊ยบ เฉลียง" จะโดนเซอร์ไพรส์จากใครจะ Win✅️ หรือ Failed❌️ คืนนี้มีฮา! 🎼 #ร้องข้ามกำแพง #TheWallSong วันพฤหัสบดีที่ 17 ส.ค.นี้ เวลา 20.05 น.
147. ↑ 7 ปีที่รอคอย คอนเสิร์ต “เฉลียง Rare Item” วงเฉลียง ขายบัตรวันแรก 10 มิ.ย. นี้
148. ↑ รวมตัวอีกครั้งในรอบ 7 ปี กับคอนเสิร์ต เฉลียง Rare Item
149. ↑ 'เฉลียง Rare Item'คอนเสิร์ต ความสุข ความสนุก ความประทับใจ รอยยิ้ม เสียงหัวเราะที่คิดถึง
150. ↑ 'เฉลียง Rare Item RESTAGE'จัดรอบการกุศล มอบรายได้ให้ 'ศิริราช'เพื่อช่วยผู้พิการ
151. ↑ ‘ศิริราช’ ชวนดู ‘เฉลียง Rare Item RESTAGE’ รอบการกุศล รายได้มอบกองทุนกายอุปกรณ์
152. ↑ จบไปแล้วสำหรับงานแถลงข่าวคอนเสิร์ต​รอบการกุศล​ "เฉลียง​ Rare​ Item​ Restage"
153. ↑ เฉลียงกับเบื้องหลังเรื่องราวของวงเฉลียงที่คุณอาจไม่เคยรู้ : Once Upon A Good Time
154. ↑ RESTAGE ครั้งใหม่สุดเอ็กซ์คลูซีฟในคอนเสิร์ต "เฉลียง Rare Item RESTAGE" 9-10 ธ.ค.นี้
155. ↑ แฟนคลับเฉลียงตัวยง ห้ามพลาด!! การกลับมา RESTAGE ครั้งใหม่สุดเอ็กซ์คลูซีฟ ใน "เฉลียง Rare Item RESTAGE" คอนเสิร์ต วันที่ 9-10 ธันวาคมนี้ ณ มหิดลสิทธาคาร มหาวิทยาลัยมหิดล
156. ↑ ‘ศิริราช’ ชวนดู ‘เฉลียง Rare Item RESTAGE’ รอบการกุศล รายได้มอบกองทุนกายอุปกรณ์
157. ↑ ครีเอท อินเทลลิเจ้นซ์ ขอบคุณ #ทีมเฉลียงใจบุญ ร่วมแบ่งปันความสุข สมทบทุน กองทุนกายอุปกรณ์เพื่อผู้พิการ ศิริราชมูลนิธิ จากคอนเสิร์ต “เฉลียง Rare Item RESTAGE” รอบการกุศล